Láng Attila D. 


Katasztrófa a P4-en 


2023 


Jane Carson tiszteletére 


A szerző magánkiadása 


0 Láng Attila D., 2023 


A P4 SZEMÉLYZETE 
Felnőttek 


Kyle Dickinson százados, parancsnok 
prof. Richard Tydeman planetológus 
dr. Jessica Tydeman Howard orvos 
dr. Charles O"Brian geológus 

dr. Lynn O"Brian csillagász 

Stuart Weston űrpilóta 

Angie Weston Pascal űrpilóta 

Neill Hartfield űrpilóta 


Gyerekek 


John O Brian, 14 
Sam O Brian, 12 
Jeanne Weston, 13 
Dave Weston, 9 


Sam 


Laktál már majdnem egyedül egy egész rendszerben? Amióta 
visszajöttünk, én kicsit nehezen szokom meg, hogy egész fal- 
kányi ember vesz körül. Odakint a P4-en mindenkit ismertem. 
Nyolc név állt a legénységi regiszterben, mi négyen voltunk a 
, létszám felettiek". Egy évig éltünk ott, és mondhatom, nem is 
olyan rossz, mint először hiszi az ember. 

Először is rengeteg helyed van. Az A1l-et már felépítették, 
mielőtt mi odaértünk, könnyű munka volt, a hegységben egy 
óriási barlangrendszer van, csak meg kellett találni a kijárato- 
kat, elzárni őket és teleengedni az egészet levegővel. Még 
uszodánk is volt, de nem ám palackban idehozott földi vízből, 
igazi P4-vízből, ami ugyanolyan, csak egészségesebb, mert a 
P4-en egyetlen bacilus sem élt, már amit nem mi vittünk oda. 
De az A1-en kívül az se maradt életben. Meg volt óriási játszó- 
terünk, nagyobb, mint amit itt a városban valaha láttam, és csak 
mászókából tizenöt volt rajta. Kellett is, mert ha elunjuk ma- 
gunkat és nem lehet bírni velünk, akkor a szüleink is fogják 
magukat és összecsomagolnak, márpedig borzasztó meló lenne 
új embereket betanítani és odaküldeni, amikor ők már mindent 
ismernek. Meg rengeteg időbe is telik, a Pandora ötven fényév- 
re van a legközelebbi lakott rendszertől. 

A Pandora egy éktelen nagy csillag. Sárga szubóriás, a hosz- 
szabb életű típusból, ezért lehetnek neki bolygói. És a legtávo- 
labbi előretolt bázis az egész Carina szektorban. Anyáékat 
azért küldték oda, mert az Alfa ígéretes bolygónak látszik, amit 
egyszer terraformálni lehet és városokat építeni rajta. Ezen dol- 
goztak a szüleink, felderítették a rendszert, térképeket és felmé- 
réseket csináltak meg minden ilyesmit. Apa meg a prof volt eb- 
ben a főkolompos, apa geológus, a prof meg planetológus, ők 
járták a bolygót és elemezték a mintákat. Anya csillagász, a 
doktornő meg orvos, de ők is már megtanultak rengeteg min- 
dent, anya fél szemmel felismeri a piritet, az andezitet, a gráni- 
tot meg minden ilyesmit. A pilóták meg azért voltak, hogy fu- 
varozzák őket meg a műszereket, úgyhogy Dave-nek nincs mi- 


re fölvágni, hogy nélkülük nem boldogulnánk, mert persze 
hogy kell valaki a hajók kormányához, de hemzsegnek a piló- 
ták a Galaxisban, ha Stuarték kilépnének, akármikor találunk 
pótlást. Mármint nem mi, hanem a Főparancsnokság. Náluk 
még az se számít, hogy mennyire ismerik az Alfát és a többit, 
ott a térkép, a hülye is eltalál vele akárhová. 

Ha nem tudnátok, bolygópatkányok, az Alfa és a P4 teljesen 
ugyanaz. Odakint az a szokás, hogy a bolygók számot is meg 
görög betűt is kapnak, a számot a keringés sorrendjében, a be- 
tűt meg fontosság szerint. Például a Marion, ahol most lakunk, 
az Antares harmadik bolygója, vagyis a felderítők A3-nak ne- 
vezték annak idején, és Béta volt a betűjele, mert a Carlonán 
van a rendszer összes nagyvárosa, de mi itt lakunk, mert ez 
szebb. A P4-nek viszont akkor még nem volt neve, sőt most 
sincs, még tart a bejegyzés. Szóval a P4-et hívják Alfának, 
mert az a leginkább Föld-szerű bolygó. A P3 a Béta, ezt vörös 
sivatag borítja, olyan, mint a Mars, a P2 a Gamma, az is csupa 
kő, aztán jön a legkülső, a P5-Delta, ott minden jégből van, a 
legbelső, a Pl-Epszilon meg annyit fürdik a Pandora sugarai- 
ban, hogy majdnem elolvad, az nem jó semmire. 

Ez az egész rendszer. Nincs egy fia gázóriás, holdak is alig, 
az Alfának kettő van, a Deltának egy. Anya szerint azért nem 
alakult ki több bolygó, hogy hamar végezhessenek a munkával 
és mehessünk haza. 

A bázist azért hívják A1-nek, mert ez az első bázis az Alfán, 
de több nincs is, úgyhogy fölösleges számozni. Mi vagyunk az 
első felderítők, úgyhogy itt a környéken minden rólunk van el- 
nevezve. A hegység a legnagyobb az Alfán, az a hagyomány 
szerint a parancsnokról kapta a nevét, Kyle Dickinson-hegység, 
gránit meg bazalt, néhány egymilliárd éve kialudt vulkánnal. 
Kyle parancsnok is pont ilyen, egymilliárd éve kialudtak benne 
a vulkánok, a feje gránit meg bazalt, nem megy bele semmi 
eredeti gondolat. Körülötte síkság terül el, apró szétszórt kö- 
vekkel, meteorkráterek alig, és csak egészen kicsik, a Pandorá- 
nak nincs aszteroidaöve, csak néhány elszórt kavics az űrben. 
A síkság a profról és a doktornőről kapta a nevét, de ez már 
nem olyan jó választás, mert a Tydeman-síkság abszolút unal- 
mas, csak kő meg por, a prof viszont jó fej és egyáltalán nem 
csak a kövek érdeklik. A doktornőt meg főleg nem, őt az ér- 


dekli, mikor kötözhet be vagy operálhat meg valakit, hetente 
végigvizsgál mindannyiunkat, ezt rajta kívül mindenki utálja. 
Apa egy nagy hegy a hegységtől húsz kilométerre, Charles 
O"Brian-csúcs, sok vasércet tartalmaz, anya meg a Lynn 
07" Brian-gerinc mögötte. Apa igazából is sok vasércet tartal- 
maz, birkózónak is elmehetett volna, engem fél kézzel felemel 
akkor is, ha űrruhában vagyok, palackostul. Jó, talán nem fél 
kézzel. Én harminchat kiló vagyok, és az Alfa nem ám valami 
vacak hold, itt rendes gravitáció van, kilencvennyolc százalé- 
kos. A gerinc semmiben se hasonlít anyára, de van egy Lynn 
O"Brian-föld is hatezer kilométerre innen, sok vasoxiddal, épp- 
olyan vörös, mint anya. Az üűrpilóták öt hegy messze északon, 
ők maguk csak hárman vannak, de van Stuart Weston-hegy, 
Angie Weston-hegy, Neill Hartfield-hegy, Weston-hegy az 
egész család után és Pascal-hegy Angie lánykori nevéről. Meg 
van még több száz név, Neill nagymamája meg Kyle parancs- 
nok régi macskája meg minden, ami eszünkbe jutott, meg van 
örökítve, és a kiváltságaink közé tartozik, hogy a Főparancs- 
nokság ellenkezés nélkül be fog jegyezni mindent a térképekre, 
csak az égitestek nevéről van egy szabály, hogy abba esetleg 
beleszólnak. 

Van egy olyan hagyomány is, hogy ha a felderítők magukkal 
viszik a gyerekeiket, akkor azokról fejenként három dolgot úgy 
kell elnevezni, hogy csak keresztnevet kaphatnak és azt saját- 
kezüleg ki kell tűzni egy táblán. Az egyiknek hegynek kell len- 
nie, hogy nagyra nőjünk, a másiknak földnek, hogy majd lete- 
lepedjenek itt a fiaink, a harmadiknak kráternek vagy szaka- 
déknak, hogy megtaláljunk itt mindent, amire vágyunk. Az 
összefüggést nem nagyon értem, és nem is hiszem, hogy sok 
értelme lenne a dolognak, de a táblákat azért kitűztük. Én a 
Sam-hegy, Sam-föld és Sam-szakadék vagyok egymás mellett 
a déli kontinensen, persze tengerek itt nincsenek, az összes víz 
a föld mélyében van, de a mélyebb fekvésű területek egyszer 
majd azzá válnak, ha lakhatóvá teszik a bolygót. John táblái 
északon vannak, mert apa azt akarta, hogy a bolygó mindkét 
sarkvidékén ott legyen a nevünk. Jeanne és Dave táblái messze 
vannak egymástól, itt kevés a szakadék, kráterek meg egyálta- 
lán nincsenek, úgyhogy a Jeanne-hegy ötezer kilométerre van a 
Jeanne-szakadéktól. 


Az Al nem akármilyen vacak bázis, a parancsnok és az em- 
berei úgy építették fel, hogy az utánunk jövőknek is központi 
bázisul szolgáljon, mindaddig, amíg városok nem épülhetnek a 
bolygón. Az embereit nem ismertük, akkor mentek el, amikor 
mi jöttünk, de nekik is megvan a nevük a térképeken. A főbejá- 
rat a hangárba vezet, itt ugyan akár a szabad ég alatt lehetne 
tartani a hajókat, semmi bajuk nem esne, de tiltja a szabályzat 
és akkor csak űrruhában lehetne őket szervizelni. Három ha- 
jónk van, Aiolos, Helios és Uranos, a szél, a nap és az ég görög 
istenei. Szigma osztályú kutatóhajók, kicsik, de óriási dolgokat 
tudnak. Velük járnak apuék a többi bolygóra meg az Alfa távo- 
labbi részeire. Rövidebb távra van egy csomó lánctalpas boly- 
gójárónk meg repülőgépünk, persze rakétagépek, közönséges 
jószággal semmire se mennénk az Alfa ritka légkörében. Hid- 
rogén meg valami nemesgázok. A hangár mögött van a bizton- 
sági zóna, aztán a főlépcsőház, mert az Al három emelet ma- 
gas, azazhogy mély. A felső szint kicsi, itt vannak a parancsno- 
ki helyiségek, a vésztartalékok és két vészkijárat. A középső 
szinten van a lakótér, a közösségi helyiségek, az uszoda és a 
park, ez egy nagy üres csarnok négy cserepes pálmával, de 
ígértek földet és növényeket. Az alsó szinten vannak a laborok, 
a műhelyek, a kórházunk, egy pótreaktor meg töméntelen fel- 
szerelés. Mindent egy Delta osztályú nagy szállítóhajóval hoz- 
tak, hetekig tartott a kirakodás. 


John 


Jeanne ötlete volt, hogy írjuk meg ezt az egészet, Sam meg azt 
találta ki, hogy hárman csináljuk felváltva, de szerintem nem 
fog menni. Könyvet még senki se próbált írni közülünk, csak a 
prof, ő már több tudományos könyvet írt, a doktornő azt mond- 
ja, a prof ugyanúgy kiismeri magát a bolygókban, mint ő mi- 
bennünk, csak a profnak könnyebb a dolga, mert a bolygók 
nem betegszenek meg. Nem is tanultuk soha, hogy kellene 
könyvet írni, pedig rengeteg olyan dolgot megtanultunk, amit 
itthon a Marionon az életbe se. Én már akkor űrpilóta akartam 
lenni, amikor a Földről ideköltöztünk, pedig csak négyéves 


voltam, de erre emlékszem. Jeanne nem tudja, mi akar lenni, de 
azt mindenképpen egy bolygó felszínén akarja, nem kint az űr- 
ben, aminek még a gondolatát is utálja. Még a férje se lesz űr- 
pilóta. Erre Sam azt mondta, kár, mert nekünk szerelmeseknek 
kellene lenni egymásba, főleg ha könyvet írunk belőle, akkor 
végigkergettük a fél bázison, aztán elkaptuk és betettük egy 
mintavevő lézer üres ládájába. Stuart szabadította ki, ez a boly- 
gó szégyene meg elmondta neki az egészet, aztán Stuart azt 
mondta, nyugodtan udvarolhatok Jeanne-nak, ha tudom az ille- 
met, de ha nincs kedvem hozzá, az se baj. Udvaroljon neki a 
napkitörés, először is inkább néz ki fiúnak, mint lánynak a rö- 
vid hajával meg a semmi alakjával, másodszor még gyerek, 
alig múlt tizenhárom, harmadszor nem tudja a legelemibb 11- 
lemszabályokat. Pedig az udvariasság nagyon fontos ilyen ex- 
pedíción, ahol egy éven át vagyunk összezárva. Erre ez meg azt 
mondta, hogy minden lány a saját öccsét látja a legcsúnyább- 
nak, de Dave kifejezetten jóképű, valóságos szívtipró hozzám 
képest. 

Neill-lel már akkor összebarátkoztam, amikor megérkeztünk. 
Neki nincs felesége, nem is volt, ő az egyetlen közülünk, aki- 
nek semmilyen rokona nincs a bázison, no meg Kyle parancs- 
nok, de ővele senki emberfia nem tudna barátkozni, örökké ül a 
kuckójában a kimutatásai fölött és számol. Az első felderítő- 
utunkon Neill vezette az Uranost, én alig figyeltem az Alfát, 
csak a műszereket. Az egész rém egyszerű, van iránykormány 
meg magassági, tolóerő-szabályzó és pár gomb a vezérsíkok- 
nak, amik a légkörben kellenek, odakint már azok se. Egy hét 
múlva már én szállhattam föl, az a legegyszerűbb, leszállni már 
bonyolultabb, bár az ütközésgátló sokat segít. Leszállni Neill 
soha nem engedett, azt mindig maga csinálta. Legjobban az ug- 
rásokat szeretem, persze mi csak mikrougrásokat tettünk a 
bolygók között, de az is ördögien bonyolult. Ki kell számítani 
az összes égitest gravitációs terét, elsősorban a Pandoráét, de 
még az Epszilon is számít, akármilyen pici és akármilyen 
messzire kering. A hipertérben a gravitáció negatívan érvénye- 
sül, vagyis minél nagyobb egy gravitáns, annál valószínűtle- 
nebb, hogy nekiütközünk ugrás közben, mert annál erősebben 
lök el magától. De a kicsi testeknek neki lehet ütközni. Pofon- 
egyszerű az egész, Neill elmagyarázta. Ha a hajtómű elég erős, 


hogy felszálláskor legyőzze egy égitest gravitációját, akkor ah- 
hoz is elég erős, hogy a hipertérben legyőzzön ugyanakkora ne- 
gatív gravitációt. Ha az Alfa hiába próbál minket vonzani, ami- 
kor felszállunk róla, hiába próbál taszítani 15, amikor hazafelé 
tartunk a hipertérben. Ezért kell pontosan kiszámítani az ugrá- 
sokat. Ha túl nagyot ugrunk, beleszaladunk a bolygóba, ha vi- 
szont túl kicsit, akkor utána rendes meghajtással kulloghatunk 
haza órák hosszat, vagy megint ugrani kell. 

Persze ugrást én még nem csinálhatok, az nagyon bonyolult 
dolog, két ember is kell hozzá, vagy nem biztonságos. 


2 


A küldetés első szakasza a végéhez közeledett. A P4 kolonizál- 
ható, ez egészen biztos, s Kyle százados térképein már ott sora- 
koztak a jelek, amik a bolygót majd lakhatóvá teszik. A bázis- 
tól délkeletre épül majd az első oxigénfejlesztő telep, északon 
vízbánya lesz, ami a többfelé létesülő alfafűültetvényeket látja 
majd el vízzel. Két hét múlva hazautazik a tudóscsoport, csak ő 
marad itt, hogy irányítsa a helyükre jövő munkásokat. 

Sajnálta. Rendes emberek, jó volt együtt dolgozni velük. 
Hartfieldet és Westont különösen fogja hiányolni, nem mintha 
barátságban lettek volna, de őrájuk lehetett a legjobban számí- 
tani. Értenek mindenhez, tudnak mindenről mindent. Hartfield 
huszonöt éve repül, véghez vitt már egy s mást, kevésen múlt, 
hogy hét éve nem éppen őt magát szabadította ki a Prometheus 
roncsai alól. Ha az utolsó pillanatban meg nem változtatták 
volna a beosztást, akkor ő zuhant volna le vele abba a pocsék 
sivatagba, nem Kent. Szegény feje egy hónapig élt a Rigel-né- 
gyen, mire Hartfield rájött, hogy hol veszett el. 

Felállt a térképek elől, kikapcsolta a gépet, aztán bekapott 
egy narancsízű vitaminos cukrot. Lássuk, működik-e még az 
ürhajósösztöne. A postahajó pontban nyolckor kellene hogy ér- 
kezzen, de Steve Joeman a soros, ő mindig úgy rohan, mintha 
üldöznék, tehát mindjárt jelentkezni fog. Egy perc múlva fél 
nyolc. Legyen mondjuk 7:32:30. 

A jelző 7:31:42-kor szólalt meg. Nem rossz, dörmögte a pa- 
rancsnok mosolyogva, és lenyomta a vételt. Persze a pilóták 


dolga lenne a rádióügyelet, de így is van elég dolguk, ő meg 
szereti csinálni. 
—ES CPB TM, beérkező hajó hívja a planetáris bázist. 
— PB CES REC TM-— nyugtázta a parancsnok. 

—ESID LARISA 57-892 LD TM - a Larisa leszálláshoz ké- 
szülődik. 
—ES LDC AR TM - a leszállási engedély a P4-en sokkal tömö- 
rebb volt, mint egy valódi ürkikötőben, hisz itt csak egy leszál- 
lóhely volt, s ritkán fordult elő, hogy azt egyszerre több hajó 
akarta volna használni. Most kettő a hangárban van, a Helios 
csak délelőtt jön vissza a Bétáról, szabad az út. 
—ES LDC REC TM-— nyugtázta Joeman, majd hogylétükről ér- 
deklődött: — PB OAR TM. 


—ES AR TM — felelte a parancsnok —, minden rendben. Es 
OAR TM? 


— PB AR TM jött a válasz. Persze a jó öreg Larisával sose 
volt még baj. 

—OPK TM - kért jelentést a parancsnok a rakomány felől. El- 
vileg jöhetett már ez-az a személyes postán kívül is, amit két- 
hetente rendszeresen hoztak-vittek. 

—RPK BB — kezdte Joeman, illetve valójában a hajó számító - 


gépének csomagregisztere — ARTA PLV AFN CHV MTL RPK EE 
TM. 


No, ez is valami. Egy-két hasznos felszerelés, de a java ké- 
sőbb jön. A prof azért boldog lesz. Mindenesetre a kirakodás- 
hoz kell néhány teherhordó. — cTE TM jelezte a beszélgetés 
végét, s indult a hangárba. 

Két perc alatt ott volt a hangár zsilipjénél. Komótos mozdula- 
tokkal bemászott az űrruhájába, s közben beütötte a könyökét 
valami gömbölyűbe. 

— Bocs... hahó, John, hát te? 

— Hahó, parancsnok — mászott be a fiú is a ruhájába —, gon- 
doltam, megnézem a postahajót még utoljára. Többet úgyse lát- 
juk. 

— Ráérnél, amíg bezsilipel. Nem szeretem, ha bolygólégkör- 
ben mászkáltok. 

— Nem baj, parancsnok, nem is azért mászkálunk, hogy sze- 
resd. 


Elhajolt Kyle nyakon legyintésre emelt keze elől és bedugta 
karját a ruhaujjba. 

A prof szólalt meg a távkomon. 

— Kyle, nem tudod, hozott a hajó... 

— Hozott, Richard, hozott — a parancsnoknak nem kellett 
megvárnia a kérdés végét, Tydeman professzor két hete tűkön 
ült az ARTA egységek miatt, amiket az alfafű-telepítés elő- 
munkálataihoz rendelt. — Rajta vannak a raklistán, ebéd után 
mehetsz kertészkedni. 

Válasz nem jött, a prof sejthetően már visszatemetkezett 
munkájába. Végre kinyílt a hangárajtó, beléphettek. Kisautóra 
ültek és végigsiettek az ötszáz méteres csarnokon, az Aiolos 
szürke acélteste mellett. Szokás szerint a hangárt csak félig vi- 
lágították meg, nehogy túl vakító legyen a hajók oldala. 

Feltárult a harminc méter magas, háromszáz méter széles 
hangárajtó, s odakint megjelent a Larisa, a Pandora fényében 
vörösen ragyogott, mint egy óriási hal. Kyle parancsnok bekap- 
csolta az autó fényszóróját, hogy Joeman jól lássa őket, de nem 
álltak az útjában, az Aiolos farkánál voltak. A Larisa megindult 
befelé, aztán megállt. 

— Kyle! — szólalt meg a külső hangszóróból Joeman bosszús 
hangja. — Mióta szokás teleszemetelni a bejáratot? Vagy ki 
akartátok pukkasztani a gumijaimat? 
beszél a pilóta, de közben John már meg is bökte a vállát. 

— Nézd, parancsnok, egy kő! 

Kyle fél percig meresztette a szemét, míg meglátta a hajó út- 
jában meredező hatalmas sziklát; úgy beleolvadt a táj szürkesé- 
gébe, hogy csak a bal első futómű fekete hátterén vette észre. 
Apró kavics volt hozzá képest, de legalább másfél méter ma- 
gas. 

— Hogy került ez oda? — dörmögte, s odarendelt egy robotot, 
hogy takarítsa el. — Sajnálom, Steve, nem tudtam róla. 

— Szép kis házmester az ilyen — jött a felelet —, mikor söpörtél 
el utoljára idekint?! 

— A Helios egy órája indult, akkor még nem volt itt. 

— Most pedig itt van — elégedetlenkedett Joeman —, nekem pe- 
dig elfő otthon a levesem. 


John felkuncogott. Steve a folyton elfoglalt pilóták hagyomá- 
nyos kosztján élt, szendvicseken, hamburgeren meg sült 
krumplin. Nem is lett volna türelme levessel pepecselni, egyéb- 
ként is kilenc óra az út oda-vissza. 
be volt kapcsolva. — John, te vagy? Gondoltam. Pedig csak- 
ugyan ünnepi ebéd vár, ha hazaérek. Jövő hónapban már nem 
én hozom a postát, megyek haza és irány az anyakönyvvezető. 

Sok boldogságot kívántak neki, s figyelték, amint egy kis 
lánctalpas félrevonszolja a szikladarabot. A Larisa méltóságtel- 
jesen begördült a hangárba és megállt a Helios helyén. 


Jeanne 


Már elkezdték a kirakodást, amikor mi odaértünk. A robotok 
hosszas szöszmötöléssel csomagolták ki az ARTA egységek 
részeit, s a hangár végében nyomban hozzáláttak az összeszere- 
léshez. A PLV-k saját lánctalpjukon gördültek ki és masíroztak 
be a járműraktárba. De minket a posta érdekelt, mint mindig, 
bár sokra most már nem számíthattunk. Úgy is volt, csak né- 
hány képeslap jött, az otthoniak sok csókot küldtek és azt üzen- 
ték, hogy várnak minket haza. Hallottam Dave sóhaját a rádión 
át, én se örültem. Ez az utolsó két hét lesz a legnehezebb. 

Már tíz százalékig fel volt töltve a hangár, amikor megszólalt 
a rádiónkban a központ. 


— Rádiótávirat a Heliosról. , Charles kificamította a bokáját, külön- 
ben jól vagyunk. Nyolc óra ötre kérünk mindent előkészíteni. Neill." 
Hangár feltöltése leállítva, kiszivattyúzás megkezdve. Figyelem! A 
hangár nem tud több hajót befogadni, helyet kell biztosítani a Helios 
számára. Még huszonnégy perc a Helios érkezéséig. 


Aggodalmasan néztünk össze. Mit tegyünk? A doktornő nem 
hagyott minket sokáig töprengeni, nyomban jelentkezett az alsó 
szintről. 

— Kyle, folyamatosan jelentsétek az állapotát, én előkészítem 
a kórházat, aztán a zsilipnél fogadlak benneteket. 


— Rendben — mondta a parancsnok. — Nem lenne jó hosszasan 
cipelni a beteget, kiviszünk egy hajót. 

— Én ki tudom vinni — könyörgött John —, bízd rám, parancs- 
nok. 

— Nem, ezt inkább én csinálom. Majd ha meglesz a pilótaiga- 
zolványod. 

Mindig ezt mondta, ha John hozzá akart nyúlni egy hajóhoz, 
de azért valahogy mégis mindig hozzányúlt. 

Steve bent volt a hajójában, nem hagyhatta őrizetlenül a rako- 
dás alatt, s rajta meg alvó navigátorán kívül a parancsnok volt 
az egyetlen felnőtt a hangárban. Apa is megszólalt: — Kösz, 
Kyle. Mennék, de amíg kikászálódom a kádból és ürruhába vá- 
gom magam... 

— Hagyd, nem érdekes. Ki tudok még gurulni egy Szigmával. 

Persze apa nem a fürdőkádban volt, hanem a hidroponikus 
kádban, az ültetvényt választotta ketté, hogy az egyik felét át 
lehessen ültetni az új kádba. A hidroponikus kád öt méter ma- 
gas és színültig vízzel van tele, úgyhogy ehhez speciális búvár- 
ruhába kellett bújnia, az is sok idő, amíg azt lehámozza. A pa- 
rancsnok megkért minket, ügyeljünk a járművekre, ne legyen 
semmi az Aiolos útjában, azzal már kapaszkodott is fel a lép- 
csőn. John átvette fölöttünk a parancsnokságot, ő Sammel a 
hangár bejáratához ment, minket meg hátraküldött. Minden él- 
vezetet magának tart meg. 

Amikor a hangárajtó feltárult, a központ tizenöt percet jelzett 
a Helios érkezéséig. A parancsnok kényelmes lassúsággal in- 
dult, kímélni kell a mechanikus motorokat, öt percbe is beletelt, 
amikor a hajótest kiért a hangárból. Balra kormányzott, a 
Charles O"Brian-csúcs felé, hogy körbesétálhassa az ürkikötőt 
— így hívjuk a Tydeman-síkságnak azt a darabját, ahonnan elta- 
karítottuk a köveket a hajók számára. Egyszer csak John elkiál- 
totta magát: — Gyorsíts, Kyle! — De úgy, hogy a rádió majd 
szétvitte a sisakunkat. Láttam, hogy az Aiolos meglódul, a pa- 
rancsnok katona ugyan, nem űrhajós, de eleget volt az ürben 
ahhoz, hogy ilyenkor előbb cselekedjen, aztán kérdezzen. Azt 
nem láttam, hogy mi történik, egészen amíg egy akkora kő zu- 
hant le az Aiolos mellett, amit már innen a hangár végéből is 
látni lehetett. 

— Honnan jönnek ezek? — kiabált Sam kétségbeesetten. 


— Még tíz perc a Helios érkezéséig — mondta a központ egyked- 
vűen, a gép persze semmiről se tudott. 

— A hegyoldalról — sziszegte a parancsnok, akkor már ő is lát- 
ta, aztán pördített egyet a hajón, s mikor a hajtómű kikerült a 
hangár irányából, begyújtotta. Egyetlen nekilódulással eltünt a 
szemünk elől. 

— Al hívja Heliost — szólalt meg John fegyelmezetten —, vész- 
helyzet, fékezz, Neill! 4Aiolos az ürben, az ürkikötőben kőom- 
lás. Ismétlem, Helios, vészhelyzet, fékezz! Vége! 

Agyam egyik fele gyorsan kiszámolta, mikor jön válasz, az 
ilyesmit már nagyon tudjuk. Neill most egynegyed fénysebes- 
séggel halad, tehát két és fél fénypercre volt innen, amikor az 
üzenet elindult. Ennek a kétszeresével kell elosztani a hajó és a 
rádióhullám sebességének összegét, vagyis négy perc múlva 
várhatunk választ. 

Az agyam másik felét ez mind nem érdekelte, csak az izga- 
tott, hogy mi történt és be leszünk-e temetve. De szemközt még 
mindig láttam a Pandora fényét a hegyeken, s a fiúk már indul- 
tak előre. 

— Ne menjetek ki, újrakezdődhet! — szóltam utánuk. 

— Igaza van Jeanne-nak, maradjatok odabent — jött a parancs- 
nok hangja, amire szerencsére jobban hallgatnak, mint rám. — 
Aiolos hívja Al központot. AUP-k indulnak a hangár elé, min- 
den követ eltakarítanak. AGR-ek megvizsgálják a hangárkapu 
fölötti hegyoldalt omlásveszély szempontjából. Szeizmológiai 
jelentést azonnal. Vége. 

A robotok elsuhantak mellettünk, a gép azonnal válaszolt. 

— A1 központ Aiolosnak. AUP-k és AGR-ek parancsát vettem. Sze- 
izmológiai jelentés. Bázis környékén nulla-három Richter erősségű 
földmozgás észlelhető. Hipocentrum helye bizonytalan, bázistól öt- 
ven plusz-mínusz negyven kilométer, irány és mélység nem behatá- 
rolható. Prognózis adatok hiányában nem készíthető. Vége. A1 hívja 
Aiolost és Heliost. Urkikötő környékén jelentős robotforgalom, közle- 
kedés veszélyes. Urkikötő felszínén idegen tárgyak, leszállás veszé- 


lyes. A1 környékén teljes repülési tilalom, egyes fokozat. Vége. Még 
nyolc perc a Helios érkezéséig. 


A prof hangja szólalt meg a távkomon. — Központ, újabb 
földmozgás esetén azonnali riasztást kérek. 
— Itt a központ. Parancsot vettem. 


John 


— Még hat perc a Helios érkezéséig — jelentette a központ, s 
nyomban hozzátette: — Rádiótávirat a Heliosról. ,Riasztást vettem, 
fékezek. Részleteket kérek. Neill." Még tizennyolc perc a Helios ér- 
kezéséig. 

Vagyis most csak egytizenketted fénnyel halad. A parancs- 
nok röviden vázolta a helyzetet, mi azalatt Sammel a sziklákat 
figyeltük a hangár egyik monitorján, Jeanne-ék hátul egy mási- 
kon. 

— Mit gondoltok, leesik több is? 

— Az a nagy kibillent szikla holtbiztos le fog zuhanni — mond- 
ta Dave. — Szóljunk a központnak, hogy szedje le onnan. 

— Mit tegyünk, parancsnok? 

— Szedessétek le. Essen le akkor, amikor számítunk rá és nem 
vagyunk útban. Várjatok, majd én. — Utasította a központot, 
hogy minden ingatag sziklát dobáltasson le és hordasson félre. 

— Rádiótávirat a Heliosról — volt a válasz. — , Repülési tilalmat 
vettem, csináljatok leszállóhelyet. Neill." Nulla-öt Richter erősségű 
földmozgás a tizenkettes műszerpontnál. 

Ez háromszáz kilométerre volt innen. S a rengés is olyan 
gyenge, hogy ha ott lennénk, akkor se éreznénk. Senkit se za- 
vart. 

A robotok idejében megtisztították a leszállóhelyet, csak egy 
nagy sziklát kellett még félrevonszolniuk, amikor a Helios fel- 
tűnt az égen. A P4-nek sötétszürke égboltja van, a nagyon ritka 
légkör miatt alig kékül el a Pandora sárga fénye. Élénkzöld 
fénnyel jelezték egymásnak hollétüket, az Aiolos a hegység fö- 
lött keringett kétezer méteren. Neill úgy tette le a gépet, mintha 
zsinóron húznák, s már gurult is be a hangárba. Apát hord- 
ágyon emelték ki anyával, csak intettek, hogy ne izguljunk, és 
már el is tűntek a zsilipben. Dave követte őket, mi itt marad- 
tunk Jeanne-nal. 

— Egész jópofa, mi? — mondta Sam, odaintve Jeanne-nak. 

— Micsoda? 

— Hogy most nem fér el több hajó a hangárban. 

Vette a lapot. — Igen, tényleg sokkal üdébb így a hangulat. 

Steve nem élt köztünk, nem ismerte a dolgainkat. — Ugyan 
miért? 


— Mert a parancsnok odafönt van, mi meg idelent. 

Joeman vihogott, Kyle pedig belemorrant a rádióba. — Én is 
mindjárt lent leszek, aztán szorultok! 

— Nem jöhetsz, nincs hely! 

— Lerakom a hajót idekint. Nem érek én rá sétarepülésre. 

— Segítsek lehozni? — szóltam ártatlan hangon. Elvégre min- 
denki tudja, hogy Kyle parancsnok nem űrhajós, én meg köny- 
nyedén leszállok. 

— Hogy bírtad ezeket egy évig elviselni? — kérdezte Joeman. 

A parancsnok nevetett. — Nem kell komolyan venni őket, 
Steve. Szemtelen, de jó gyerekek. Unalom ellen ők a legjob- 
bak. 

— Hát ehhez mit szólsz, Steve? — dohogott Jeanne. — A pa- 
rancsnoknak mi csak segédeszközök vagyunk, a gyógyászati 
felszerelés része. 

Az Aiolos lassan leereszkedett a síkságon, s egy kocsi kiment 
a parancsnokért. Közben befejezték a rakodást, a Larisa zárta 
az ajtókat. Steve csak rádión búcsúzott. 

— A többiek most úgyis Charlesszal vannak elfoglalva, nem 
tudok elbúcsúzni tőlük, hát veletek se kivételezek. Hosszan 
maradni meg nincs időm, vár a munka. 


4. 


Mire a Larisa felszállt, a parancsnok visszavonult már az irodá- 
jába. John felajánlotta, hogy behozza az Aiolost, de Kyle azt fe- 
lelte, semmi baja nem lesz odakint, majd ha valamelyik pilóta 
ráér, begurul vele. A gyerekek is kikászálódtak az űrruhából és 
visszamentek a második szintre. A nagy társalgón haladtak át, 
amikor megszólalt a vészjelzés. 

— AT, riadó! Nyolc-három Richter erősségű föld... 

A többit elnyomta a dübörgés. A bázis megrázkódott, mintha 
az egész hegy arrébb akart volna sétálni. Egymás hátára po- 
tyogtak a padlón. 

— ...károkat szenvedett az S1, a B7 és az L8 — jött a központ 


hangja. — Az L8 légintegritása megszűnt, szektor lezárva. Levegő, 
energia, hírközlés rendben. Vége. 


— Itt Kyle, bejelentkezést! — csattant a parancsnok hangja dü- 
hösen a távkomon. 

— Charles, Lynn és Neill rendben — érkezett Neill válasza. 

— Többi felnőtt rendben — vágta rá Angie, nem vesztegetve 
idejét nevekre. — Gyerekek?! 

A gyerekek leginkább egy formátlan kupacra emlékeztettek 
két fotel között, de a kupac egyre gyorsabban mozgott, aztán 
négy darabra vált. Dave hengeredett legközelebb a távkom 
gombjához. 

— Élünk — mondta kicsit sírósan. — Jól vagyunk... anyu!... 

— Itt vagyok — felelte Angie megkönnyebbülten. — Biztos, 
hogy nem esett bajotok? 

— Biztos — mondta Jeanne, megtapogatva végtagjait. John is 
már négykézlábra állt és kezdett fölegyenesedni. Sam ülve ma- 
radt. 

— Hátha jön még egy — szólt ijedten. 

— Nem jön — mondta a parancsnok szigorúan, hogy elejét ve- 
gye az ijedségnek. — Ezt meg ne halljam senkitől. Ez az egy 
volt és több nem lesz. 

— Bár ilyen biztos lennék benne én is — dörmögte a prof lent a 
hármas laborban, de úgy, hogy a többiek ne hallják. 

— Mérjük fel a károkat — indult Neill az ajtó felé. 

Fent az irodában a parancsnok a bázis térképét szemlélte, a 
gép pirossal bejelölte a károkat szenvedett részeket. Egyszer 
csak föltépte az ajtót és kiugrott az előszobába. 

A biztonsági zóna lépcsőháza eltűnt, csak egy romhalmaz 
maradt a helyén. 

— Az istenit! Richard, az egész főlépcsőház összeomlott! 

Többszólamú méltatlankodás felelt a rádióból. Neill átszágul- 
dott a laborokon, a robotszervizen és a tartalékok raktárán, s 
egy sziklahalom előtt torpant meg, ami teljesen elzárta az első 
gépraktár ajtaját. A lépcső összeroncsolt fémszerkezete mázsás 
sziklák alól kandikált ki. A liftajtóból semmi sem látszott. 

— Kyle, hallasz? — kiáltott a mennyezet felé, hátha van rés a 
kövek fölött. 

— Csak a távkomon át — jött a válasz. — Látsz valami nyílást? 

— Semmit. Nem merek felmászni, hátha leomlik. 

— Ne 1s! Gyere föl, megnézzük, hogy lehet rendbehozni. Hozz 
egy AUP-t, egy másikat meg hagyj az omlás mellett. 


— Jó, indulok. 

Neill odaállított egy lánctalpast, felült egy másikra és elindult 
a kettes lépcsőház felé. Tíz métert se tett meg, amikor a táv- 
komban megszólalt Jeanne. 

— Nem azt mondta a központ, hogy az L8-as szektort lezárta? 

Neill meghökkenve bámult a lánctalpas kormányára, aztán a 
szembejövő Stuartra, aki hasonló döbbenettel nézett vissza rá. 
Két emelettel fölötte a parancsnok a szemközti falat díszítő föl- 
di tájképre meredt, aztán visszalépett a számítógéphez. 

A nyolcas labor és kiszolgálóhelyiségei piros vonallal keresz- 
tül voltak húzva és ezüst színnel körberajzolva. 

Átkapcsolt az ottani műszerekre. Hidrogénes bolygólégkört 
és mínusz nyolc fokot mutattak. Még nem hült le egészen a 
bolygó hatvankét fokos felszíni hőmérsékletére, bár a fűtés 
nem működött. 

Közvetlenül a nyolcas labor mögött a kettes lépcsőház már 
sértetlen volt, de odáig harminc métert bolygólégkörben, csi- 
korgó fagyban kell megtenni. 


Jeanne 


— Nem tudunk átmenni az L8-ason — szögezte le a parancs- 
nok. 

— Van idelent űrruha bőségesen — vetette ellen Jessica. 

— De hol zsilipelsz? — kérdezte Stuart. 

— Az 52-ben. Feljövünk mind együtt, csak egyszer kell ki- 
nyitni. 

— És aztán soha többet nem mész vissza? 

— De — felelte Neill. — Kimegyek pár robottal, kívülről elzá- 
rom a rést és helyreállítom a rendszereket. A rés hozzáférhető, 
hiszen ott éppen a Carrie-szakadék van, le lehet ereszkedni be- 
le. 

Azt hiszem, ez a parancsnok régi macskája, de nem biztos. 

— És hol viszed föl a robotokat? Mert az S2-n ugyan ki nem 
férnek. 


— Vannak a hangárban is. 

— Igazatok van — mondta a parancsnok. — Egyelőre maradja- 
tok odalent, ne árasszuk el az S2-t. Körbemegyek és megnézem 
a helyszínt. 

A párbeszédet már az S1-ből hallgattuk. A második szint lép- 
csőházában álltunk, egyméteres folyosódarabon, előttünk tér- 
dig érő sziklahalom, mögötte a liftajtó, a fejünk fölött négymé- 
teres magasságban sárgállott a parancsnoki iroda előszobájának 
fala. Se föl, se le. 

— Kyle parancsnok — szólalt meg John. 

— Mondjad -— lehetett hallani a hangján, hogy éppen öltözkö- 
dik. Nemcsak a távkomból hallottuk, az iroda ajtaján át is le- 
szűrődött a hangja. 

— Fölösleges kimenned, úgyse tudsz vele semmit kezdeni. 

— Aztán miért nem? 

— Mert legalább száz tonna kő hever rajta. 

— Mi a csuda, fiam, átlátsz a falakon? — nevetett Kyle. 

— Szerinted mi kell ahhoz, hogy beszakítsa a falat? Mert én 
ütöttem már rá ököllel, de attól semmi baja se lett. 

— Jó, lehet, hogy van rajta némi kő. Majd félredobálom. 

— Mivel? Az AUP-k hetekig szenvednének vele. 

A százados felemelte a hangját. — Nézd, John, először is meg- 
nézzük, mi a helyzet, aztán eldöntjük, mit teszünk. Légy szíves, 
bízd ezt rám. Megoldottam már egy-két nehéz helyzetet éle- 
temben. 

— Kyle — szólt most anya -—, ha te kimész, a gyerekekre nem 
vigyáz senki. Tudod, mi van a szabályzatban. 

A parancsnok hümmögött. — Hatályon kívül helyezem a sza- 
bályzatot. Nem tehetek mást, nem vihetem magammal őket és 
nem is küldhetem le hozzátok. Gyerekek, ti maradjatok, ahol... 
hol vagytok most? 

— Itt, alattad. 

Kyle feje megjelent odafönt az iroda ajtajában. — Mit kerestek 
ti ott? Ne menjetek az omlás közelébe! 

— Nem megyünk — nyugtattuk meg —, de ha rendbehozod a 
harmadik szintet és fel tudnak jönni ide, hogy jutunk ki? 

— Az nem probléma, két perc alatt csinálunk másik lépcsőt. 
Menjetek vissza a társalgóba. Nem is. John, rád bízom a máso- 
dik szint felügyeletét. Menj be a C1-es kommunikációs köz- 


pontjába és tartsd az összeköttetést köztem és a harmadik szint 
között. A többieket vidd magaddal és vigyázz rájuk. Rendben? 

— Rendben — feleltük unottan. Ez a baj a felnőttekkel, ha út- 
ban vagyunk, mindig kitalálnak valami feladatot, amiről úgy 
tesznek, mintha nagyon fontos volna, csak hogy megszabadul- 
janak tőlünk. De a parancs az parancs, hát bementünk és elhe- 
lyezkedtünk a fotelokban. 

Végül is nem volt rossz választás, innen jobban láttuk, mi tör- 
ténik. A parancsnok képre kapcsolta a távkomot, ahogy kiért a 
hegy lába mögül, s együtt találgattuk a lentiekkel, mekkora 
munka lesz a helyreállítás. 

— Nem lehet azon annyi kő, fiam — mondta Charles, akinek 
akkorra már sínbe tették a lábát és jobban volt. — A kövön át 
hogy jönne be a bolygólégkör? 

— Amikor a sziklák beszakították a falat, akkor jöhetett. . . 

— Nem, nem. Mennyi most ott a hőmérséklet? 

— Mínusz harminc fok — vetettem egy pillantást a műszerekre. 

— Látod, csökken. Ha vastag sziklaréteg lenne rajta, az hőszi- 
getelné. 

— Itt vagyok — vágta el Kyle a vitát. — Richard, Charles, látjá- 
tok a képet? 

Megkerült egy sziklát, s elénk tárult az L8-as sérülése. Hát 
csakugyan nem volt rajta több tonna kő, semmi kő se volt rajta. 
A földrengés megrepesztette a sziklafalat a mögötte alig egy 
méter mélyen húzódó acélfallal együtt, s kifelé hajlította. A fal 
közepén nagyjából vízszintes repedés húzódott, lehetett vagy 
húsz méter hosszú. Bár a sziklafal mögött lehetett több is. 

— Látjátok, nem vészes. Egykettőre befoltozzuk — mondta a 
parancsnok, és utasította a központot, hogy küldje oda a PRV 
munkagépet. 

— A parancs nem teljesíthető. 

— Miért nem? 

— A hármas hangárszektor bejárata elzáródott. A PRV nem mozdít- 
ható. 

Kyle halkan káromkodott. — Hát ott van?! 

— Ott — felelte John —, már akartunk szólni, de... 

— Jó, akkor megcsináljuk hegesztőpisztollyal. Remélem, az 
nem a kövek alatt... 


Elharapta a mondatot, eszébe jutott, hol vannak a hegesztő- 
pisztolyok. A munkások magukkal vitték őket, most valahol az 
Altair-rendszerben járhatnak. 

Egy darabig nem szólt senki. A parancsnok visszaindult a bá- 
Zisra. 

— Mondanék valamit — törte meg a csendet Lynn. — Kézi erő- 
vel nem tudjuk kijavítani a sérüléseket. Beöltözünk, átmegyünk 
az L8-ason, egyikünk elrepül gépekért, holnapra itt van, addig 
kibírjuk a felső két szinten. Legfeljebb nem dolgozunk. 

— Nem lehet — sóhajtotta apa fáradtan. — Közben rájöttem, ha 
elárasztjuk az 52-est, a második szint egész hátsó része hidro- 
génbe kerül. A közlekedőfolyosó nem szigetel hermetikusan. 

— Akkor nem használjuk a hátsó részt, amíg ki nem szivaty- 
tyúztuk. 

— A központ nem engedné elárasztani. Lakóterületre nem le- 
het beengedni a kinti klímát. 

— Átprogra. és 

— Ráadásul minden tele van villanyvezetékekkel, és nem tud- 
juk kikapcsolni az áramot. Márpedig tudjátok, mi történik hid- 
rogén és levegő keverékével, ha kipattan egy szikra. 


Sam 


— És ha kilyukasztjuk a padlót? — szólaltam meg. 

— Tessék? 

— Anyuék itt vannak a lábunk alatt — mutattam a szőnyegre. — 
Fúrjunk egy lyukat a padlóba és hozzuk fel őket. 

— Ugyan mivel? Tömör gyémántacél. Nekünk nincs akkora 
erőnk, mint a földrengésnek. 

— Van robbanóanyagunk. 

— Jaj, Sam, ne beszélj képtelenségeket. . . 

— Várj, Kyle, ebben van valami — vágott közbe Neill. — A leg- 
több robbanóanyag hátul van ugyan, de itt elöl is akad egy kis 
dinamit. Angie, mennyi kell a padlóhoz? Ehhez te értesz. 

— Három centi vastag. Az életben nem találsz annyi dinami- 
tot, ami azt átviszi. Ha mégis, akkor meg belőlünk nem marad 
semmi. 


— Nem biztos. Mondjuk az egyes gépraktárat kiürítjük, föl- 
erősítjük a mennyezetre, rázárjuk az ajtót és hátramegyünk az 
L7-esbe. Öt perc alatt csinálok akár időzítőt, akár rádiós táv- 
kapcsolót. Ne mondd nekem, hogy tíz acélfalon át még le tudja 
vinni a fejünket. 

— Jó, akkor nézd meg, mennyi dinamitod van, és robbantgass, 
ha ahhoz van kedved. Semmire se fogsz menni vele. 

— Tizenöt kiló — mondtam. 

— Honnan veszed? 

— Tudom. 

Nem mondtam el, hogy akkor láttam, amikor eltörtem Jeanne 
kedvenc porcelán teáskannáját és egész délután a gépraktárak- 
ban meg a műhelyekben bujkáltam. Az ilyesmit nem jó a fel- 
nőttek orrára kötni, meg hát ott volt Jeanne is, aki csak sejtette, 
hogy én csináltam, de nem volt bizonyítéka. 

Angie felkuncogott. — Tizenöt kiló dinamittal akarod kilyu- 
kasztani a mennyezetet? 

— Akkor használjunk mást — mondtam, nem hagytam az ötle- 
temet. — Hátul a lőszerraktárban tonnaszámra hever. 

— Aha, épp csak nem tudjuk megközelíteni. 

— De mi igen. 

Erre mindenki egyszerre kezdett velünk üvöltözni, hogy szó 
se lehet róla, hogy kölykök kezébe robbanószert adjanak, pedig 
tudhatták volna, hogy a parancsnokra gondoltam. Ő katona, 
még a robbantós iskolát is elvégezte, mindig ő irányítja apáék 
sziklarobbantásait. Csak hátramegy, hoz ekrazitot vagy akár- 
mit, és ott robbant, ahol akar. Percekbe telt, amíg sikerült meg- 
értetni velük. Elsősorban Kyle maga segített, rájuk szólt, hogy 
csönd legyen. 

— Tudhatnátok, hogy Sam nem hülye — mondta szigorúan. — 
Énrólam beszélt, használjátok a fejeteket! Angie, számold ki, 
mekkora erő kell a lemez átlyukasztásához. 

— Te komolyan gondolod... 

— Először teljesítsd a parancsomat, aztán vitatkozz! Mivel az 
L8-ast nem tudjuk újrahermetizálni, készültségi állapotot ren- 
delek el. Richard, Stuart és Neill, mérjétek fel, milyen készle- 
teitek vannak odalent, meddig tudtok kitartani. Jessica és Lynn 
Charles mellett marad, Angie számol, aztán segít, ahol kell. 
Mindjárt bezsilipelek. John, gyere az S1-hez. 


— Megyek — mondta John, mi persze követtük. Az összeom- 
lott lépcsőház tetején csakhamar megjelent a százados. 

— Először is helyreállítjuk a közlekedést a két felső szint kö- 
zött. Hívjatok ide valami robotot, amit találtok. 


6. 


A második szinten csak háztartási és egyszerűbb segédrobotok 
voltak, azokból hoztak egy emberszabásút. Közben a parancs- 
nok kimászott az űrruhájából és előszedett néhány fémrudat. 
Ledobálta őket a robotnak. 

— Csavarozd össze őket! 

Csakhamar volt két hosszú póznájuk, már csak létrafokokat 
kellett közéjük rakni és letámasztani a sziklahalom fölött. 
Mindkét végét rögzítették műanyag ragasztóval. 

— Parancsnok — mondta John. — Tulajdonképpen ha már rob- 
bantani akarunk, miért nem a köveket durrantjuk szét? 

A százados megindult a létrán és lepillantott a sziklaomladék- 
ra. — Nem lehet. Ha az S1-ben robbanás történik, a központ le- 
zárja az egész elülső blokkot, és... Neill! 

— Igen, Kyle, értelek — hangzott a válasz —, az 51-ben csak- 
ugyan nem robbanthatunk, de a C1-ben sem. Át kell gondolni, 
hol enné be a központ. Talán a C4-ben már lehetne. 

— Akkor a hidroponikának annyi — dörmögte Lynn, akinek 
sok munkája feküdt az algatenyészetben. 

— Ki fogom bírni nélküle — mondta Neill utálkozva —, de ép- 
penséggel hátrébb is mehetünk. 

— Abbahagyhatjátok a tervezgetést — szólalt meg Angie letör- 
ten. — Kész vagyok a számítással. 

— Mondjad. 

— Kilencszáz kiló trotil kellene hozzá. 

— Van annyink — mondta Jeanne. 

— Van, és odaveszne a fél bázis. A falak kicsit gyengébbek a 
mennyezetnél. A Főparancsnokság aligha köszönné meg, ha... 

— Vészhelyzetben vagyunk, szabadon döntünk és csak ma- 
gunknak tartozunk felelősséggel — idézte Neill a szabályzatot. 

— Ezen most ne vitatkozzunk — szólt a parancsnok. — Ha más- 
képp nem megy, robbantani fogunk, de csak végszükség ese- 


tén. Úgyszintén végszükség esetén azt is megkockáztatjuk, 
hogy elárasszuk a hátsó szektorokat, vállalva a tűzveszélyt is. 
A harmadik megoldás a sziklatorlasz felrobbantása, amihez va- 
lószínűleg a központ nagy részét ki kell kapcsolni, ezzel pedig 
az egész bázis üzemképességét kockáztatjuk. Mindhárom meg- 
oldás veszélyes, és addig nem is foglalkozunk velük, amíg be 
nem bizonyosodik, hogy veszélytelenebb megoldás nincsen. 
Nos hát: mi a helyzet a készletekkel? 

— Hát nem szeretnék sokáig itt ülni — mondta Stuart. — Vizünk 
van, de ennivalónk egy gramm se. A légcsere jó, levegővel el 
vagyunk látva. 

— A szellőző — mondta John. — Az átvezet a szintek között. 

— És ott másszunk ki? 

— Nem, de... nézzük csak — John keresett egy szellőzőnyílást 
a fal tövében. — Itt vagyok a Cl-es társalgójának előszobájá- 
ban, mi van ez alatt? 

— Az L1-es közlekedőfolyosója — lépett oda Kyle százados. — 
Valaki menjen oda és keresse meg a szellőzőt a mennyezeten. 
Robot, ide! Szereld le a szellőzőrácsot. 

A robot kombinált karjából csavarhúzó bújt elő. Egykettőre 
leszedte. John és a százados a lyuk fölé hajoltak. 

— Látom a közlekedő padlóját... hahó, Neill, látlak! 

— Hahó, John — nézett föl a pilóta. — Remek, pár hét fogyókú- 
ra és kint vagyunk, egy pukkanással, mint Micimackó. 

— Ugyan már — torkolta le Jeanne, aki közben már két folyo- 
sóval arrébb a konyha felé tartott —, ott fogunk ennivalót lekül- 
deni nektek, ha sokáig kell rostokolnotok. Néhány edény, egy 
kis madzag és kész a lift. Mekkora az a lyuk? 

— Huszonöt centiméter — mérte meg John. 

— Keresek valamit, ami átfér rajta. 

— Hány mozgósítható robotunk van? — szólalt meg Charles. 

— Sok, miért? 

— Szerintem elbánnának azzal a sziklatorlasszal. 

A parancsnok felnézett, lélekben körbepillantott a bázison. 

— Nem hiszem, Charles. Itt a második szinten csak ezek a há- 
zi vacakok vannak, nem bírják el a sziklákat. Nektek odalent az 
a pár kis lánctalpas nem sokat ér. Ami meg tud birkózni a tor- 
lasszal, mind fent van a hangárszektorban, és odakinti haszná- 
latra tervezték, nem fér be ide. 


Pár perccel fél kilenc után működésbe lépett a felvonó. Bár 
már mindenki reggelizett, a parancsnok úgy határozott, lekül- 
denek néhány napra való élelmet a biztonság kedvéért, Lynn 
pedig az izgalmak elleni utókezelésül szétosztatott egy-egy táb- 
la vitaminos csokoládét. A rendelkezés nemcsak a gyerekek 
körében talált osztatlan sikerre, az édességet minden űrhajós 
szereti. 

— Van egy gyanúm, parancsnok — kezdte John majszolás köz- 
ben. — Ha jól látom a helyzetet, elöl nem tudnak feljönni, hátul 
nem tudnak feljönni, a padlón át se tudnak feljönni, s bár mind- 
három helyen megpróbálkozhatunk valamivel, mindegyik a bá- 
zis létét kockáztatja. Szólj, ha valahol tévedek. 

A parancsnok helybenhagyólag hümmögött. 

— Akkor két választásunk van. Mi ülünk itt, ők meg ott két 
hétig, amíg meg nem jön értünk a hajó, vagy hívunk segítséget. 

— Füstjelekkel? 

— Van három Szigmánk. 

— És az összes pilótánk odalent csücsül — bólintott Jeanne. — 
Nagy ötlet, mondhatom. 

— Azt hiszed, nem tudom elvinni a Melloniára? 

— Azt! — csattant fel a parancsnok Jeanne helyett is. — Én már 
akkor vezettem űrhajót, amikor te még a világon se voltál, és 
én se tudom elvinni. — Megfogta a fiú vállát és a szemébe né- 
Zett. — Egyet jegyezz meg, John, ha életben akarsz maradni az 
ürben. Mindig tudd, mire vagy képes és mire nem. Legyél tisz- 
tában az eszközeid képességeivel is, de a sajátjaiddal még in- 
kább. 

— Jól van, Kyle — vont vállat John és megvakarta az orrát —, 
akkor mondj jobbat. 

Ezen mindenki nevetett. A prof szokása volt ez, mindig így 
tett, ha valaki vitatkozott vele, de tudta, hogy igaza van. 


TT 
Jeanne 


Sokáig tartott, amíg a parancsnok kezdte komolyan venni John 
javaslatát. A prof egy idő után már nem bírta tovább és kiruk- 
kolt a gyanújával, hogy a szeizmológiai mérések nem érnek 
egy garast se — ő nem garast mondott, de azt nem írom le, anya 
megígértette velem —, az Alfa sokkal aktívabb, mint gondoltuk, 
és valamilyen köpenyi hullámokat emlegetett, amit nem értet- 
tem, de két következtetést vont le: hogy a mérések egy részét 
újra el kell végezni, és hogy a bázis egyáltalán nem olyan biz- 
tonságos, mint hittük. 

— Ki kell innen jutnunk — jelentette ki —, amilyen gyorsan 
csak lehet. Bármikor jöhet egy újabb erős rengés. Tény, hogy a 
sziklafal az L8-nál volt a legvékonyabb, de megsérülhetünk 
máshol is. Csak a véletlenen múlt, hogy mostanáig nem észlel- 
tünk szeizmikus tevékenységet. 

— Szerintem rémeket látsz — mondta Kyle. — A Földön egy 
ideig San Franciscóban éltem, az földrengésveszélyes övezet. 
Hetven éve nem volt komoly rengés. Ha mi itt a hegységben 
ilyen övezetben vagyunk, lehet, hogy évtizedekig nem ismétlő - 
dik meg; ha pedig nyugalmas övezetben. . . 

— Elhiszem, Kyle, de komoly különbség San Francisco és kö- 
zöttünk, hogy ha mégis meg találna ismétlődni, akkor komoly 
az esély, hogy itt veszünk és a küldetésünk is kudarcba fúl. 

— Akkor nem fúl kudarcba, ha meghátrálunk egy kis földmoz- 
gástól? 

— Ez nem , egy kis" földmozgás volt, hanem nyolcas erősségű 
rengés, ami képes városokat eltörölni a föld színéről. Óriási 
szerencse, hogy ennyivel megúsztuk. Részemről amondó va- 
gyok, hogy evakuálni kell a bázist. 

— Ezt ne kérd tőlem, Richard. 

— Nézd, Kyle... 

— Várj! Ha elrendelem a bázis evakuálását, akkor először a 
gyerekeket kell mentenem. Vagyis fel kell raknom őket egy ha- 
jóra, ahol persze nem maradhatnak egyedül, nekem is mennem 
kell, és attól kezdve semmit se tehetek értetek. Tehát amíg ti 


odalent vagytok, evakuálásról nem lehet szó. Ha még egy erős 
rengést észlelünk, hajlandó vagyok fontolóra venni — addig 
nem. Ezt tehát megbeszéltük. Angie, hány fokon olvad a gyé- 
mántacél? 

— Hülyéskedsz? 

— Szoktam? Elhiszem, hogy kirobbantani nem tudjuk, de mi- 
ért ne lehetne kitágítani egy ilyen szellőzőnyílást? 

— Nem ártana fejleszteni a katonaság műszaki ismereteit. A 
gyémántacél arra való, hogy mindennek ellenálljon. Kivéve a 
földrengést. Húszezer fok fölött olvad. 


John 


Egy órába is beletelt, míg meggyőztük, de igazából Neill ötlete 
segített. Éppen azon tanakodtunk, hogyan lehetne légmentesen 
lezárni az 52-t, hogy zsilipnek használhassuk, amikor kibökte. 

— És ha HSS-t használnánk? 

— Mi a szöszt? — kérdezte anya. 

— Hipertéri keresőt. Azzal jó esélye lenne célbaérni. 

Stuart felmordult. — Először is a Szigmákon nincs HSS, má- 
sodszor ha lenne is, az életben be nem programozod úgy, hogy 
ez a kölyök elrepüljön vele a Melloniára. 

— De van HSS-ünk. Mindig hordok egyet magammal, bent 
van a szekrényemben. 

Azt nem tette hozzá, hogy még egymillió szerkentyűt hord 
magával, de én tudtam. 

— No nem -— rázta a fejét Charles —, ezt az életben meg nem 
eteted velem, Neill. Lehet, hogy addig nem jutunk ki innen, 
amíg meg nem jön a hajó, az is lehet, hogy addigra jön egy 
vagy akár tíz újabb rengés és mi itt veszünk, de ők megvárhat- 
ják a segítséget az egyik hajóban a síkságon vagy akár orbitális 
pályán keringve. Nem fogod ezt az esélyt... 

— Nyugodj már meg! Johnból jó pilóta lesz, át tud. . . 

— Lehet, de most még nem az. Láttam, mennyit számolnak a 
pilóták és tudom, meddig kell hozzá tanulni. 

— Én pedig pilóta vagyok és azt is tudom, mit kell csinálni. 
Nem a számolás a lényeg, azt a gép elvégzi. Hallgassatok ide 
és használjátok a fejeteket. 


Ekkor már leültünk a társalgó képernyője elé, ott láttuk őket 
egytől egyig, amint a labor foteleiben ülnek és tiltakoznak. 
Neill előkapott egy golyóstollat, mindig azzal szokott játsza- 
dozni, ha nagyon belemélyed valaminek a magyarázásába. 

— Tegyük fel, csak a példa kedvéért, hogy John ki tudja szá- 
mítani egy hiperugrás pályaelemeit. Még nem csinált ilyet, de 
látta tőlem, hogyan kell, és tarthatunk neki egy kis gyorstalpa- 
lót. Tegyük fel ezután, hogy a HSS leképezi a A-folyosók opti- 
málvektorait, mivelhogy erre való, ugyebár. Most tegyük fel 
azt is, hogy a parancsnok egy kicsit tanulgat tőlünk s kivétele- 
sen használja is valamire a kemény katonafejét, és le tudja kö- 
vetkeztetni a mátrixpontokat. Ez három feltevés, még nem kell 
megijedni, senkit se röpítettünk még ki az űrbe. Lássuk a felte- 
véseink valóságalapját. A HSS-t elővesszük, kipróbáljuk, mű- 
ködni fog. Ez nem gond. Johnt levizsgáztatjuk Ah-pályaalgebrá- 
ból, és a Főparancsnokság kupolacsarnokának tetejére akassza- 
nak föl mindkettőnket, ha egyetlen hibát ejt, de akkor nem is 
engedem repülni. A harmadik rész a dolog gyenge pontja, hi- 
szen feltételezi, hogy egy katona gondolkodásra is képes. . . 

Jót derültünk a százados rovására. Ekkor még nem aggódtam, 
lehetetlennek tartottam, hogy bárki is beleegyezzen. 

— De megpróbálni azért lehet. Mivel ez a leggyengébb lánc- 
szem, ezzel kellene kezdeni. Tegyünk egy egyszerű próbát. El- 
mondjuk a századosnak, mi fán terem a hipermátrix-autoszek- 
vencia, és ha olyan képpel bámul ránk, mint tengerimalac az 
agysebészeti szigorlaton, akkor nem vesződünk John vizsgázta- 
tásával, egyedül úgyse repülhet. Így nem kockáztatunk semmit, 
hisz garantáltan nem ért majd belőle egy árva mukkot se. 

A parancsnok fapofával húzta elő a zsebkendőjét és tüntetően 
csomót kötött a sarkára. 

— Emlékeztetőül — felelte a kérdő tekintetekre —, hogy ha on- 
nan kiszabadultok, el ne felejtsem Neillt megfojtani. 

Nevettünk. 

— Hacsak inkább nem kezet csókolnod lesz érdemes. Egyéb- 
ként ha John megbukik a vizsgánkon, te már akkor is életed vé- 
géig le leszel nekem kötelezve. 

— Ugyan miért? 

— Mert ha John egyáltalán vizsgázik, akkor te már átmentél. 
Vagyis akár repültök, akár nem, te képzett navigátor leszel. 


Szakmát adunk a kezedbe. Most azonban addig senki ne szól- 
jon semmit, amíg Stuarték is át nem gondolták az ötletet. Mi- 
ránk tartozik az eldöntése, hogy keresztülvihető-e. 

Angie és Stuart összenézett, de mintha valami egészen más 
foglalkoztatta volna őket. Fölkeltek és kimentek. — Hadd be- 
széljünk egy kicsit négyszemközt. 


A Weston házaspár néhány percig beszélt kettesben, aztán fel- 
szóltak Jeanne-nak, hogy menjen át a C2-be. Jeanne sápadtan 
állt fel és indult, a többiek csodálkozva összenéztek. Negyed- 
óra is beletelt, amíg Stuart megszólalt a távkomon: 

— Kyle, átmennél a C2-be? 

A parancsnok fölkelt és ment. Jeanne nem volt ott, alighanem 
hátrébb járt már. Kyle leült a társalgó képernyője elé és Stuar- 
tékhoz kapcsolta. 

— Nos, elég nehezen ment — kezdte Stuart a fejét vakarva —, 
de úgy néz ki, rá tudjuk venni. Ha már mindenképpen Johnnak 
kell vezetni a hajót, szeretnénk, ha ő lenne a navigátora. 

— Meg vagytok húzatva?... 

— Várj, Kyle. Te soha nem tudnád elnavigálni. Megtanulhatod 
a mátrixszekventálást, de az évekbe telik. Jeanne néhány óra 
után jobban fogja csinálni, mint én a kadétiskola végére. Ehhez 
nem szaktudás kell, Kyle, hanem intuíció. 

— Mi az ördög... 

— Igen, Kyle. Ezt mindig titkoltuk, de most ezen múlhat az 
életünk. Így se volt könnyű rávenni, hogy használja a képessé- 
gét. 

— Tehát... 

— Igen. A pszichometriai vizsgálat szerint a hatodik érzéke 
háromszázszor erősebb a normálisnál. 

A parancsnoknak felrémlett a fejében, hányszor tűnt úgy ne- 
ki, hogy Jeanne belelát a gondolataiba vagy előre tudja, mi fog 
történni. Igaz, a földrengést nem érezte meg. De a múltkor is, 
amikor... csakugyan, ez akkor is feltűnt neki, de véletlennek 
tartotta. Stuart a könyvespolcnál állt és keresett valamit, Jeanne 
háttal neki az asztalt terítette. Stuart levert egy könyvet, utána- 


kapott, de elkésett, Jeanne pedig hátranyúlt és elkapta. Tényleg, 
így visszagondolva világos, hogy nem lehetett véletlen, Stuart 
alig ütött zajt, Jeanne pedig meg se fordult, mintha hátul is len- 
ne szeme. 

Vagy amikor először mentek ki a Dayton-fennsíkra. Ben 
Daytonról kapta a nevét, aki úgy esett hasra egy észrevehetet- 
len repedésben, hogy eltörte a karját, haza kellett küldeni. 
Negyven munkás közül legalább húsz elesett ott, a többi is csak 
azért nem, mert figyelmeztették őket. Amikor a tudóscsoportot 
kivitte oda, Jeanne haladt legelöl, ő pedig Richarddal beszél- 
getve nem figyelt oda, ezért később még rengeteg szemrehá- 
nyást tett magának. Jeanne észrevette a repedést, átlépte és be- 
várta Neillt, hogy megmutassa neki. Pedig ő maga se tudta 
mindig, hol a repedés, annyira észrevehetetlen volt. Akkor azt 
gondolta, Jeanne-nak jó a szeme. 

— Gondolom... tisztában vagytok a kockázattal. 

— Mindenképpen óriási kockázatot vállalunk, Kyle, ha egy ti- 
zennégy éves sráccal akarunk segítséget hozatni, de te semmi- 
vel se lennél jobb navigátor Charlesnál vagy akár Dave-nél. Fel 
tudsz szállni, le tudsz szállni, orbitális pályára tudsz állni, ez 
semmi. John ezerszer többet tud nálad már most is, és belőle se 
lenne jó navigátor öt évnél előbb. 

— Angie? 

Az asszony felsóhajtott. — Nem könnyű döntés, elhiheted. 
Amíg itt van, legalább úgy érezhetem, hogy vigyázok rá. És a 
képessége... a Cerniáról azért jöttünk el, mert már kerültek 
minket. Megmondta az óvónőjének, hogy a férje félrelép, egy- 
szerűen leolvasta az arcáról. 

— Ajaj. 

— Ma már persze magában tartja az ilyen dolgokat, de nem 
volt könnyű megbarátkoznia önmagával. 

— Mit mondjunk a többieknek? 

A parancsnok visszatért a gyerekekhez, Westonék is társaik- 
hoz. 

— Hát Jeanne? 

— Kifárasztották az élmények — mondta Angie -—, lepihent egy 
kicsit. 

— Nem kell ilyenkor mindenkinek talpon lenni? — kérdezte 
Sam. — Vészhelyzet van. 


— De, talpon kell lenni az egész legénységnek — nyomta meg a 
szót a százados. — Egyelőre ti még nem tartoztok a legénység- 
hez, kivéve Johnt, ha csakugyan úgy döntök, hogy fölküldöm 
egy hajóval. 

— És csakugyan úgy döntesz? — érdeklődött John. 

— Még nem tudom. Lehetséges. Ne szólj semmit, Charles. Ez 
csak végszükség esetén fog bekövetkezni, de már most elkez- 
dünk készülni rá. Elmondom, mit csinálunk. Elfogadom Neill 
véleményét, John valószínűleg boldogulni fog a pilótaülésben. 
De kell egy navigátor is. Ebben is elfogadom Neill véleményét, 
elképzelhetőnek tartom, hogy nem leszek alkalmas a feladatra. 
Mivel azonban nem válogathatunk több száz jelentkező közül, 
az összes szóba jöhető személy megkezdi a navigációs kikép- 
zést. Vagyis mi ketten Jeanne-nal. 

Neill bosszúsan fújt egyet. — Jeanne mint navigátor?! 

— Esetleg, Neill. Ha ő bizonyul alkalmasnak, ő fog repülni. 
Mármint ha egyáltalán repül valaki. Sam és Dave nyilvánvaló- 
an túl kicsi még ehhez. 

— Mit, attól az egy évtől ő már elég nagy?! — méltatlankodott 
Sam. 

— Nem, de nincs miből válogatnunk. 

— Hát én bele nem ülnék olyan hajóba, amit ezek ketten ve- 
zetnek — dörmögte Dave. — MME-effektus. 

— Mi a szösz? 

— Maximális Mértékű Esztelenség. 

— Én pedig beleülök — felelte Kyle —, mert három kitűnő piló- 
tánk van, és ha ők azt mondják, hogy el tudják vezetni a hajót, 
akkor úgy is van. 

— Dehogy ülsz bele, parancsnok — szólt Angie —, ha Jeanne 
lesz a navigátor, neked itt kell maradnod. Különben senki se vi- 
gyáz a két kicsire. 

— Énrám nem is kell — mondta Sam -—, én velük megyek! 


9. 
Jeanne 


Tipikus űrhajósszokás, normális embernek ilyesmi eszébe se 
jutna, de normális ember nem is megy az űrbe. Engem is úgy 
hoztak. Csak ürhajósoktól telik ki olyan esztelenség, hogy ezt 
az egész gyötrelmet végigcsináltassák velünk, amikor azt se le- 
het tudni, hogy fogunk-e egyáltalán repülni, illetve teljesen 
nyilvánvaló, hogy nem fogunk. Senki se őrült meg, hogy két 
gyerekkel vezettessen át egy hajót több naprendszeren, vagy ha 
ök még vállalkoznának is rá, hát én garantáltan nem. Még ak- 
kor is félek, ha pilóta vezeti a gépet, hát még Johnnal. 

De hát parancs az parancs, muszáj volt végigcsinálni. Eleinte 
borzasztóan éreztem magam, nem is a kiképzés miatt, hanem 
mert... amiatt volt az egész. Neillnek nem mondták meg, a pa- 
rancsnokon kívül senkit se avattak be. Neill lett a kiképzőtisz- 
tem, nehogy elfogult legyen, a parancsnoké meg apa. Anya 
kontrollált mindkettőnket. 

Az is elég nagy esztelenség, ahogy ez az egész működik. Per- 
sze nekem könnyű volt, de biztosan tudom, hogy más ember. . . 
szóval aki nem olyan, mint én, rengeteget szenvedhet ezekkel a 
lehetetlen hipermátrixokkal. Mielőtt elkezdtük, apa azt mondta, 
Neill nem tud rólam semmit, ezért úgy fog tanítani, ahogy őt is 
tanították, elmondja, hogyan kell kiválasztani a mátrixszekven- 
ciákat. Ezt jegyezzem meg, mert kikérdezi, de nem kell bíbe- 
lődnöm a szabályok alkalmazásával, egyszerűen válasszam azt, 
amelyik megtetszik. 

Négy órát ültem abban az istenverte Heliosban és nyomkod- 
tam a gombokat. Az első órában Neill magyarázott és az alap- 
elemeket gyakoroltuk, alapmátrixok, transzponált mátrixok, re- 
duktív mátrixok, reduktív transzponált mátrixok, meg még 
vagy egy tucat, és ami a legjobb, Neillnek fogalma se volt róla, 
hogy ezek tulajdonképpen micsodák. Az egész Galaxisban 
nincs egy teremtett lélek, aki értené a hipermátrixokat, nem lát- 
ta őket senki, nem találta fel senki, egyszerűen vannak, és nél- 
külük nem lehet repülni. A hipertérelmélet legalább érthető, de 
az persze Johnnak jutott. 


A második órában elrepültünk a Melloniára először négy 
alapmátrixszal és két variánssal, aztán három reduktív mátrix - 
szal és két transzponált... szédülök, ha csak belegondolok. 
Vagy ötször megtettem az utat anélkül, hogy egy centit is ha- 
ladtam volna. Aztán jöttek a közelebbi rendszerek, aztán távo- 
labbiak, Neill mindenféle értelmetlen útvonalakat diktált, hogy 
a különböző helyzeteket gyakorolhassuk. A Rigel megközelíté- 
sénél még integrált transzponált reduktív trivariáns is szerepelt, 
azt hittem, ott esek össze. 

Persze arról fogalmam se lehetett, hogy jól választok-e vagy 
se. Neill megígérte, hogy ha olyan rosszul szerepelek, hogy le- 
hetetlenség rám bízni egy hajót, akkor nem kínoz fölöslegesen, 
hanem abbahagyjuk. De a pontszámomról nem tudhattam sem- 
mit, amíg be nem fejeztük. 

Mikor végre otthagyhattam azt az átkozott hajót, csak annak 
örültem, hogy a hangár fel volt töltve levegővel, nem kellett űr- 
ruhába bújni. Belerogytam egy kocsiba, a lépcsőházon persze 
csak létramászással juthattam át, aztán egy másik kocsiba és be 
az ágyba. Az eredmény sem érdekelt. Csak aludni akartam. 


John 


Mikor a parancsnok kikászálódott az Uranosból, lezuhanyo- 
zott, aztán letelepedett mellénk a társalgóba és hozatott egy 
borjúszeletet. Még félórát vártunk, akkor előkerültek a pilóták 
és közölték, hogy Jeanne is végzett, de ő nem jött oda hozzánk, 
egyből lefeküdt. Nem csodálom, Kyle is alig állt a lábán. 

— No, halljuk a szentenciát. 

— Hát, Kyle, érdekesek ezek a számok — böngészte Angie a 
noteszát —, megérne egy misét, hogy... 

— Nekem nem ér meg egy misét, négy órát küzdöttem ezekért 
a számokért. Csak a lényeget. 

— Negyvenhét pontod van, Kyle. 

— Az mit jelent? 

— Lehetne belőled navigátor, de csak igen gyenge. Ötvenöt 
ponttól fölfelé. . . 


— Ezt most hagyjuk — a parancsnok mindig türelmetlen volt, 
ha kifáradt. — Jeanne? 

— Jeanne-nak kilencvenhat pontja van. 

Hát erre dobtunk egy hátast. 

— Mennyi a maximum?! 

— Száz. 

— Ha ez hivatalos vizsga lett volna — mondta Neill a fejét va- 
karva —, egy órán belül a kezében lenne az első osztályú mély- 
hiper a főhadnagyi plecsnivel együtt. De vesszek meg, ha ér- 
tem. 

Kyle váratlanul elnevette magát. — , Több dolgok vannak föl- 
dön és egen, mintsem bölcselmetek felfogni képes." Mit akar- 
tok, Mozart tízéves korában már... 

— Hagyd most a kultúrát — vágott közbe apa —, azt mondd 
meg, mihez kezdünk most. 

— Amit mondtam. John levizsgázik szépen azokból a hipertéri 
akármicsodákból, aztán ha repül, akkor Jeanne lesz a navigáto- 
ra. Ha nem repül, akkor ezt a kilencvenhat százalékos tesztla- 
pot szépen hazaviszitek és bekeretezitek. 

— Mitől függ, hogy repülök-e? — kérdeztem. 

— Tőlem. 

— Azt tudom. A döntésed mitől. . . 

— Sok mindentől. Ha újabb erős rengés jön, repültök. Ha vala- 
mi egyéb tényező lép fel, ami súlyosbítja a helyzetünket, repül- 
tök. Ha a lenti srácok kiszabadítására tett erőfeszítéseink cső- 
döt mondanak, repültök. Ha ezek közül egyik se következik be, 
itt maradtok. Ha minden kellemetlenség egyszerre bekövetke- 
zik, plusz még a hagyományos zöld űrlények is ránk támadnak, 
de te nem érsz el elég jó eredményt, akkor is maradtok. 

— Ez biztató — mondta Dave -, zöld űrlényeket még senki se 
látott, úgyhogy valószínűleg repülnek. 

Nem foglalkoztunk az éretlen közbeszólással. 

— Meddig tart? Ez is négy óra lesz, vagy még több is? 

— Nem, nem hiszem — mondta Neill. — Egy-két óra alatt vég- 
zünk. 


10. 


John hetvenkilenc pontot kapott, de a pilóták megszavaztak ne- 
ki még öt korrekciós pontot olyan szempontok alapján, amit 
csak ők értettek. Így megkaphatta volna a másodosztályú hiper- 
téri pilótai minősítést, ha a vizsga valódi. 

Míg Neill a fiút vizsgáztatta, az elmúlt órákban a hegység kö- 
ré telepített szeizmológiai szondák — szerencsére ezek a han- 
gárszinten voltak — elég sűrű hálózatot alkottak már, hogy a 
központ valami fogalmat alkothasson a kéreg mozgásairól. En- 
nek alapján egyelőre nem kellett újabb rengéstől tartani, bár 
persze az érzékelőrendszer parányi volt a hegység méreteihez 
képest, no meg a köpenyi áramlatokról továbbra se tudtak sem- 
mit. Mindenesetre a parancsnok aludni küldhette a legénységet, 
az átélt izgalmak miatt már délután négykor. A robotokkal vé- 
kony hengerekbe tekertették az ágyneműt, úgy bocsátották le a 
szellőzőn. A laborok pihenődíványain kényelmes fekvést talál- 
tak az alsó szint foglyai. 

Éjféltájban ébredtek, s rövid , reggeli" után munkához láttak; 
folytatták, ahol abbahagyták, keresték a kijutás módjait. Ezúttal 
módszeresebben. Lynn és a járóképtelen Charles a bázis térké- 
pét tanulmányozta át apróra, minden talpalatnyi helyet megnéz- 
ve, nincs-e valami, ami segíthet. A többiek a valóságos bázison 
tették ugyanezt, öten lent, öten fönt. A parancsnok háromszo- 
ros túlbiztosítást rendelt el: mindenkinek kijelölte az átkutatan- 
dó területet, de ezek átfedték egymást, hárman is megnézték 
ugyanazt a zugot. Sokszor percekig tanulmányoztak egy-egy 
gépet, készüléket, nem lehet-e valahogy hasznát venni, aztán 
feljegyeztek valamit és továbbmentek. 

Négy órát töltöttek ezzel, aztán leültek megvitatni a felfede- 
zéseket. Újabb ötletek születtek. Leereszkedni a liftaknába, ki- 
emelni a földszinti liftajtót és robotokkal benyomatni a torlasz 
egy részét az aknába. Ezzel az volt a baj, hogy a robotok képte- 
lenek voltak a szűk helyen megközelíteni a kőhalmot, ráadásul 
veszélyes lett volna a parancsnoknak egyedül kiemelni az ajtót 
a sziklahegy mögül. Elszigetelni az L8-as közlekedőfolyosóját 
a szektor többi részétől, csak onnan kiszivattyúzni a hidrogént 
és úgy átmenni rajta, de ez is kivihetetlennek bizonyult, az aj- 
tók szigetelése nem bírná a hőmérséklet- és nyomáskülönbsé- 


get; csak a szektorhatárokon voltak rendesen záródó, légmentes 
zsilipajtók. 

Reggelre világossá vált: nincs több lehetőség. Választani kel- 
lett, elárasszák a hátsó részt, robbantsanak, elküldjék a gyere- 
keket vagy várjanak. 

Angie és Neill látott hozzá a robbantás lehetőségeinek átte- 
kintéséhez, Kyle és Stuart pedig az 52 elárasztásának követ- 
kezményeit vette számba. A másik két változatot már elintéz- 
ték, a gyerekek képességeiről meggyőződtek, ami pedig a vára- 
kozást illeti, ez senkinek sem volt ínyére. A prof megjegyezte, 
hogy a tudóscsopottért két hét múlva érkező hajó még semmi- 
lyen segítséget nem fog tudni adni nekik, nem hoz magával 
semmit, aminek hasznát vehetnék; csak annyira jutnak vele, 
hogy visszaküldhetik segítségért. 

A hátsó szektor elárasztása nemcsak veszélyes volt, megold- 
hatatlannak bizonyult. A központ megmakacsolta magát, nem 
engedte kinyitni az L8-ast, s mikor megpróbálták kikapcsolni a 
védelmet, világossá vált, hogy ezzel veszélybe sodornák az 
egész bázist. 

A robbantással még inkább. Ehhez annyira ki kellene iktatni 
a központot, hogy teljesen védtelenné válnának. 


11. 
Jeanne 


— Már felkészülni is épp elég nagy őrültség volt, de hogy tény- 
leg repüljenek is. . . 

— Mi mást tehetnénk? Nem ülhetünk itt két hétig arra várva, 
hogy jön-e újabb rengés vagy sem. 

— Egy évig nem volt... 

— De tegnap igen, és az éppen elég volt, hogy hidegre tegyen 
minket. 

— Csend legyen! — ez a parancsnok volt. — Nem bazárban va- 
gyunk, felderítőbázison! A szabályok szerint fogunk cseleked- 
ni. Először is: John, Jeanne, gyertek ide. 

Odamentünk. 


— Életveszélyes feladatra csak önkénteseket lehet küldeni, rá- 
adásul ti még gyerekek vagytok, semmilyen űrhajós kötelezett- 
ség nem vonatkozik rátok. Szabadon dönthettek, vállaljátok-e 
vagy sem. 

Komoly képpel néztünk egymásra. 

— Én vállalom — mondta John. Neki persze ez nem gond, 
akármit megtenne, hogy repülhessen. 

— Most vágjam rá, hogy én is — kérdeztem -—, aztán elhajózunk 
a naplementébe, vége főcím, mindenki boldog? 

Kyle megrázta a fejét. — Nem, mondjál nyugodtan nemet, ha 
azt érzed helyesnek. 

— Honnan tudjam, mi a helyes? Ha itt pusztulunk... 

— Nem, Jeanne — szólalt meg a prof —, azt tedd, amit te magad 
a saját szempontodból helyesnek tartasz. 

— Ülj le — mondta apa, mielőtt egy hangot is szólhattam vol- 
na. — Ülj le, kislányom, és végy egy nagy levegőt. Lassan fújd 
ki, és kérdezd meg magadat: mit kell tennem? 

Mint egy gép engedelmeskedtem. Mire a levegő kiment, tud- 
tam a választ. De egy cseppet sem örültem neki. 


John 


— Akkor kezdjük — mondta Kyle, végigtekintve a legénységen. 
Hárman voltunk, Sam velünk akart jönni, Dave itt maradt. — 
Starteligazításra jelentkezz. 

Megigazítottam az ürruhám övét. Sammel kihúztuk magun- 
kat, Jeanne meg se moccant. 

— Kérem az útvonalat. 

— Pandora 260-as kilépés. Arcadia átrepülése delta 17, théta 
290, rhó 62, 240-es kilépés. Lavinia átrepülése delta 19, théta 
204, rhó 50, 270-es kilépés. Aglaia átrepülése delta 21, théta 
130, rhó 37, 220-as kilépés. Mellonia megközelítése delta 23, 
théta 77, rhó 19. Bejelentkezés az AA vészhelyzeti frekvencián 
segélyhívójellel. 

— Kérem a mátrixkapcsolati referenciákat. 

Jeanne lehunyta a szemét, úgy sorolta: 


— Pandora expass 1000 alapmátrix. Arcadia inpass 1000 re- 
duktív, expass 1010 transzponált. Lavinia inpass 1010 transz- 
ponált reduktív, expass 1025 reduktív bitranszponált. Aglaia 
inpass 1025 reduktív integrált, expass 1030 integrált bitransz- 
ponált. Rheia inpass 1030 reduktív variáns, expass 1040 transz- 
ponált variáns. Mellonia inpass 1040 reduktív variáns. Kovari- 
ancia zéró Pandora, 24 Arcadia, 30 Lavinia, 70 Aglaia, 90 
Rheia, 110 Mellonia. Gravitációs turbulencia 3 Pandora, 9 Ar- 
cadia, 4 Lavinia, 71 Aglaia, 63 Rheia, 20 Mellonia. Mátrix - 
szekvenciák száma körülbelül. . . — kinyitotta a szemét — három- 
millió az egész útvonalon. 

Elmosolyodott, nyilván amiért ilyen jól tudta, amit órák óta 
sulykoltak belénk és leírattak velünk tízezerszer. 

— Rendben van. Névsorolvasás! Samuel O" Brian utas! 

— Jelen! — ugrott vigyázzba Sam. 

— John O" Brian hajópilóta! 

— Jelen — feleltem, kicsit kelletlenül, a névsorolvasást mindig 
vagy a hajóparancsnok tartja, vagy őt szólítják elsőnek. 

— Jeanne Weston navigátor hajóparancsnok! 

Jeanne nem felelt, csak összevonta a szemöldökét. — Azt hit- 
tem, John lesz a parancsnok. 

Én is azt hittem. Mindenki azt hitte. 

— Soha nem mondtam olyat, hogy John lesz. A hajóparancs- 
nok Jeanne Weston. Sam, kérem a személyzeti rangsort. 

— Jeanne Weston, John O"Brian, Sam O" Brian. 

— John, kérem a személyzeti rangsort. 

— Jeanne Weston — sóhajtottam —, John O"Brian, Sam 
O" Brian. De miért? 

— Mert ő a legokosabb és legérettebb köztetek. És elsősorban 
a legmegfontoltabb. Lehet, hogy repülni tudsz, de irányítani 
még nem. Ezért mindenki — végignézett rajtunk —, ismétlem, 
mindenki, minden körülmények között szót fogad Jeanne-nak, 
ellentmondás nélkül. 

— Értettük. 

— Jól van, fiaim. Startra felkészülni! 

— Al hívja Heliost. 

— Itt Helios, minden rendben. Kigurulási engedélyt kérek. 

— Kigurulási engedélyt megadom. Aiolos pozíciója hatezer 
méter, huszonkilenc fok, ezerméteres távolságot tarts. 

— Vettem. Nem karcolom le az oldalát, ne félj. 

— Ne is. A nagyapja sündisznó volt, ő karcolná le a te oldala- 
dat. 

A hajó lassan kigördült a hangárkapun, amely bezárult mö- 
götte. John széles ívben jobbra fordult, s néhány száz méter 
után ismét bejelentkezett. 

— Helios hívja A1-et, felszállási engedélyt kérek. 

— Itt Al, felszállási engedélyt megadom. 

Búcsúszavak nem hangzottak el — azokon már túlestek, fel- 
szálláskor ez nem hoz szerencsét. A bázison maradtak mély só- 
hajt küldtek a kecsesen felemelkedő ezüsthenger után, amely 
magával vitte jövőjüket. 

A rendszer átrepülése eseménytelenül történt. Sam John mö- 
gött ült a pilótafülkében és mohón figyelte minden mozdulatát. 
Jeanne bevonult a kabinjába és leheveredett, alig szólt pár szót 
egész idő alatt. 

— Készülhetsz — nyomta le a távrkom gombját John, amikor el- 
hagyták a P5 pályáját. 

— Jó — ennyi volt a válasz. 

Beletelt néhány perc, amíg Jeanne előkerült. Leült a hiperna- 
vigációs pulthoz, rápillantott a mátrixlistára, aztán minden hi- 
vatalos formaságot mellőzve csak annyit mondott: — Kapcsold 
be. 

John üzembe helyezte a rendszereket. — Hiperhajtóművek be- 
kapcsolva. Pályaelemek... 

— Én is látom — szakította félbe Jeanne, teljesen szabálytala- 
nul. — Állítsd be. 

John engedelmeskedett. — Kilépési pályaelemek beállítva. 
Ugrásra készen. 

Jeanne-nak most át kellett volna néznie a mátrixlistát és meg- 
kezdeni az autoszekvenciát, hogy az optimális mátrixot kiszá- 
míthassa. Nem tette. Minden szabályt áthágva egyszerűen kivá- 
lasztott egy mátrixot és lenyomta az indítógombot. 


Az űr meglódult, a csillagok átrendeződtek, s velük szemközt 
megjelent egy fényes csillag a távolban. 

— Hol vagyunk? — kérdezte Sam. 

— Gondolom, az Arcadia-rendszerben — vont vállat Jeanne, 
azzal fölkelt és a kabinja felé indult. 

John nem bírta tovább. — Jeanne, ezt nem így kell csinálni. 

— Igazán? 

— Te is nagyon Jól tudod. A protokoll. . . 

— A protokoll le van ejtve. Ott vagyunk, ahova igyekeztünk? 

— Nem tudom. 

— Hát számold ki. Ha eltérést találsz, legközelebb az összes 
protokollodat végigkarattyolom, de addig úgy navigálok, ahogy 
nekem tetszik. 

John kétszer is átszámolt mindent. Pontosan ott voltak, az Ar- 
cadia-rendszerben, 17-290-62-es pályán. 


13. 
John 


, Arcadia és Lavinia átrepülése különleges esemény nélkül le- 
zajlott"? — jelenthettem volna az Aglaia-rendszerben, ha valaki 
odajött volna és megkérdezi. De csak odáig volt ilyen szeren- 
csénk. 

Amikor beléptünk a rendszerbe, a pályaelemeink 20-130-37 
voltak, deltában eggyel lejjebb voltunk. Kiszámoltam, hogyan 
tudom korrigálni, aztán végrehajtottam a pályamódosítást. 
Csak azt nem tudtam, hogy egy pilótának ilyenkor azt is ki kell 
deríteni, mi okozta az eltérést. Különben megismétlődhet, de 
akkor már nagyobb lesz. 

Nagyobb is lett. Amikor kiugrottunk a rendszerből, nem a 
Rheia-rendszerben találtuk magunkat. 

— Hát ez mi? — kérdezte Sam. 

— Egy vörös törpe — mondta Jeanne. 

— A Rheia mióta vörös törpe? 

— Ne idegesíts! — szóltam rá. — Megpróbálom kideríteni, hol 
vagyunk. 


— Hagyd, majd én — mondta Jeanne és elővette a csillagtérké- 
pet. — Ez a Poseidon. 

— Honnan veszed? 

— Nézz a térképre. Az Aglaia körül hét rendszer van, ebből 
négy vörös törpe. Az egyik a Lavinia, onnan jövünk. Az irá- 
nyunk alapján ennek a Poseidonnak kell lennie. 

— Ha az irányunk az lett volna, amit hiszünk, most a Rheiát 
látnánk odakint — böktem a monitorra. 

— Nem térhettünk el olyan nagyon. Fordulj delta 74-re és irá- 
nyozd be 210-es kilépésre. 

— Honnan tudsz te ilyeneket? 

— Sehonnan. Mindjárt beállítom a mátrixokat. Ha jól sejtem, a 
Corinnán fogunk kilyukadni, s onnan megközelítjük a Rheiát. 

Ugrottunk, az eredmény egy újabb vörös törpe volt, holott a 
Corinna fehér. Jeanne egy kicsit zavartan kapcsolt újra a csil- 
lagtérképre. 

— Ez vagy a Selma, vagy a Corinna Minor. Próbálj bolygókat 
bemérni. 

Átvágtunk a naprendszeren, bolygónak nyoma se volt. 

— Akkor a Selma -— jelentette ki Jeanne —, tehát jobbra fordu- 
lunk és... 

— Mi az, hogy jobbra?! — törtem ki. — Hol van az űrben jobb- 
ra? Jeanne, neked teljesen elment az eszed? Még több ugrást 
akarsz csinálni, hogy végérvényesen eltévedjünk a Galaxisban? 
És ha az a legelső törpe egyáltalán nem a Poseidon volt? Gon- 
dolkozz már, az ég szerelmére! 

— Jó, gondolkozom. Akkor mondj jobbat. 

Ez a higgadt arckifejezés szinte már nem is Jeanne volt. 

— Fogalmam sincs, de ahelyett, hogy tévelygünk összevissza, 
valami értelmeset kellene csinálnunk! Bemérni a csillagképeket 
vagy mi tudom én! 

— Tessék, mérd. Tudod, hogy kell? 

— Nem. 

— Sam, te tudod? 

— Mi az, hogy... 

— No látjátok. Én se tudom. Tehát azt fogjuk tenni, amit tu- 
dunk. Állj 13-79-24-es pályára és célozd meg a 217-es kilépést. 
És ne hibázz, ha lehet. 


Jeanne az Arsinoét célozta meg, de ahelyett is egy vörös tör- 
pét kaptunk. Jeanne fél percig mozdulatlanul nézte a képernyőt, 
aztán lehajtotta a fejét. 

— Hát ez van, fiúk. Eltévedtünk. Az én hibám. Nincs más vá- 
lasztásunk, mint menni előre az űrben... ha nem találunk egy 
kikötőt, meghalunk, és kikötőt csak úgy találhatunk, ha me- 
gyünk. De másképpen. John, szükségem van az összes csillag 
listájára, amiket elérhettünk az Aglaia után, aminek a Rheiának 
kellett volna lennie és a Poseidonnak hittem. Mostantól nem hi- 
szem el, hogy... nem hiszek el semmit. Készítünk egy tábláza- 
tot. Három csillagot láttunk az Aglaia után, mostantól a nevük 
ál-Poseidon, ál-Selma és ál-Arsinoe. Minden paraméterüket 
tudni akarom, amit a rendszer rögzített. Sam, te ellenőrzöd 
John munkáját. Én pedig levonom a következtetéseket. Még 
ma tovább akarok menni, úgy, hogy tudom, hová megyek. 
Munkára! 


Jeanne 


Nem volt más választásom, parancsnoknak kellett lennem és 
vezetnem a hajómat. Utáltam, de nem tehettem mást. 

John majdnem félórát vacakolt a táblázattal, mert nem enged- 
tem, hogy összecsapja, kétszer ellenőriztettem vele mindent. 
Aztán adtam csak oda Samnek, hogy ő is kétszer ellenőrizzen 
mindent, és végül én is ellenőriztem. Én is kétszer. 

Nem volt ellenvetés. 

— Az űr ellenséges — mondta John —, apa mindig mondja. 
Csak maximális felkészültséggel győzhetjük le. 

— Igen — feleltem —, úgyhogy most küldd rá a keresőt az ál- 
Poseidonra, de úgy, hogy csak az Aglaiát add meg referencia- 
ként. Semmi mást. 

— Rendben, parancsnok. 

Negyedóra múlva megvoltak az adatok. Nyolc csillagot kap- 
tunk, amik bármelyike lehetett az ál-Poseidon. 

— Jó, most futtass le mindegyikkel egy keresést az ál-Selmára. 

— Az nyolcszor ennyi idő lesz — jajongott Sam. 


— Lehet, hogy kevesebb -— felelte John —, a gép fel tudja hasz- 
nálni a korábbi adatokat a későbbiekhez. De egyébként sincs 
más választásunk. 

Valóban kevesebb lett, kicsit több mint egy óra. És eredmé- 
nyül most már százkilencven csillagot kaptunk. 

— Hát más megoldás akkor sincs. Indítsd el a futtatást mind- 
egyikre, keresd az ál-Arsinoét. Több száz találatot fogsz kapni, 
de szerintem ezer alatt. Mondjuk, hogy öt perc lesz egyet-egyet 
kiértékelni... legrosszabb esetben három-négy nap. Ahogy 
megkapjuk őket, kezdem a kiértékelést. 

És nekiláttam. Az első csillagra tizenhárom percet kellett vár- 
ni: ez volt az Andema. Hamar megvoltam vele, nem éreztem 
úgy, hogy ez lenne a mi csillagunk. Harmadosztályúnak minő- 
sítettem. Aztán ülhettem és várhattam nyolc percet a Methyniá- 
ra. De ez sem tünt jónak. 

Hajnalig csináltam a saját időnk szerint, aztán elmentem 
aludni. 

A nyolcvankettedik csillag volt az első, amit Jeanne jónak mi- 
nősített, első osztályúnak. A fiúk egyáltalán nem értették, hogy 
miért. 

— Ha ez a Thernia, akkor át tudunk kelni a Sinope Australis- 
hoz egy reduktív transzponálttal a 260-as kilépésen. Az pedig 
egy eltéveszthetetlen kék óriás, van bolygója is, automata állo- 
mással. Talán ember is van ott. 

— Indulunk? — kérdezte Sam. 

— Szó sincs róla. Éppen elég felelőtlen voltam eddig, most 
már csak biztosra megyek... amennyire ez lehetséges. Amíg a 
gép kalkulál, én kidolgozom a mátrixparamétereket erre az 
esetre, és majd összehasonlítom a többi próbával. 

Jeanne tudta, hogy a fiúk egy szót sem értenek az egészből, 
de végül is nem értette ő maga sem. Csak tudta, hogy a helyes 
ugrásokat megcsinálták. Most már csak akkor fogja használni, 
amikor kell. 


Beállította a Thernia—Sinope Australis átkelést és kért egy 
szekvenciát. Mindössze hatszázezer mátrixot kapott, amiket a 
szűkítő lehozott ötszázhúszezerre. Amikor az igazi navigátorok 
dolgoznak, akkor őmellettük van egy másodnavigátor, aki a 
maga intuitív logikája szerint kezeli a szűkítőt, de hát most ezt 
is magának kell. Ha élesben menne, meg se tudná csinálni egy- 
maga, csak hatalmas előretartással, mert a hajó rég elhagyná a 
kilépési pontot, mire ő elkészülne a szekventálással. 

— Thernia expass 1015 reduktív transzponált, Sinope Austra- 
lis 1030 transzponált variáns. Referenciamátrix d-gamma-p-t-n, 
nyolcszáztizenhárom tau, kappa n négyzet... jó, most szűkít- 
sünk erre. Kérek kappa n négyzet mátrixokat a tau-lambda 
szinten, és legyen hat-kettes a turbulencia. Jó! Ez a mátrixunk. 
M-gamma-p-t-n, delta nyolc-kettő a hatodik lambdán, nyolc- 
száztizenhárom tau, kappa n négyzet per három. Ezt most el- 
tesszük szépen, és lássuk a következő csillagot. 

Órákig tartott, mire megjött a következő olyan csillag, ami el- 
ső osztályúnak nevezett: a Tulancar. Azt is leszekventálta, 
méghozzá kétszer, mert onnan az Antedire és a Ramindor is el- 
érhető közelségben volt, bár az Antedirét csak integrált transz- 
ponált reduktív trivariánssal tudta behozni, úgyhogy a mátrixa 
végül is omikron-delta szinten jött ki, szigma n négyzetre. 

— Mindegy az — mondta most már ismét magabiztosan. — Ha 
működnie kell, működni fog. 

A harmadik használható csillag nem sokkal később lett meg: 
a Rotanev. Átkelés az Arsinoe Gammára, reduktív bitranszpo- 
nált variáns, v-kappa-n-t-nü, delta vessző hat-öt a lambda n- 
ediken, hatszázhúsz tau, kappa n négyzet plusz fi. 

— Jól van — sóhajtott Jeanne. — Van három csillagunk, teljes 
mátrixkapcsolati referenciával, ezeket most összehasonlítom. 
Kettőt kidobok belőle. 

— És a harmadikkal ugrunk? — kérdezte Sam. 

— Csak ha az összehasonlítás eredményeként biztosan látom, 
hogy az a mi csillagunk. 

— Mennyire biztosan? 

Jeanne vállat vont. 

— Egymillió százalékra. Tízmilliárd százalékra. Mindegy. Et- 
től függ az életünk. 


Késő éjszakáig ült a képernyő előtt és számolt. Vagy talán 
nem is számolt. Csak bámulta a képernyőt. A csillagtérkép volt 
rajta, semmi mást nem mutatott, csak a három forráscsillagot és 
a lehetséges célcsillagokat, meg a mátrixkapcsolati referenciá- 
kat. A Thernia—-Sinope Australist fehérrel, a Tulancar—Antedi- 
rét sárgával, a Tulancar-Ramindort világoszölddel, a Rotanev— 
Arsinoe Gammát világoskékkel. Jeanne csak nézte és gondol- 
kodott. Néha leírt valamit a másik képernyőn, egypár számje- 
gyet, görög betűt, néha egy-egy rövid képletet. De többnyire 
csak elkezdte őket leírni, aztán félbehagyta. 

A fiúk csak ültek mögötte a kicsiny vezérlőben és vártak. 
John időnként hangtalanul fölkelt és újratöltötte Jeanne bögré- 
jét. 

Éjjel fél kettőkor Jeanne végül hátradőlt és kinyújtóztatta a 
hátát. 

— Kész — szólalt meg rekedtes hangon, mint aki régóta nem 
beszélt. — Tudom, hol vagyunk. A Thernia rendszerében. Men- 
jünk aludni, nyolc óra múlva munkához látunk. A keresőt 
hagyjátok futni. 

Nyolc órával később, az utunk harmadik napján megint össze- 
gyűltünk a vezérlőben. 

— Nos — kezdte Jeanne a képernyőket szemlélve —, itt még 
futnak a keresések, de valószínűleg nem lesz rájuk szükség, 
csak pár összehasonlítást csinálok majd szúrópróbának. De erre 
nem szánok többet egy óránál. A Thernia rendszerében va- 
gyunk, biztos vagyok benne. 

— Honnan? — kérdeztem. 

Jeanne odalépett a polchoz, levett egy tollat és fölmutatta. 

— Kapd el! 

Odadobta a tollat, én pedig elkaptam. 

— Jó. Most ülj a számítógéphez és írd le a differenciálegyenle- 
tet, amit használtál a toll pályájának kiszámításához. 


Csak bámulni tudtam rá. 

— Egyenletet? Miféle egyenletet? 

— Hogyan kaptad el a tollat a röppályáját leíró differenciál- 
egyenlet megoldása nélkül? 

— Hát... hogyan csináltam volna... amikor jött, odanyúltam 
és elkaptam. 

Jeanne összecsapta a tenyerét. 

— Erről van szó! Így derítettem ki én is, hogy hol vagyunk. 
Ha egy mátrixot igazából ki akarsz számítani, ahhoz kell egy 
komplex polinomkiértékelés az n a k-adikon dimenziós térvek- 
torokra, de legelsősorban arra van szükség, hogy tudd, hol vagy 
és merre tartasz. Ezt mi nem tudjuk. Ezért nem tudunk kiszámí- 
tani semmit. Ahogy te sem számítgathattál, mert nem ismerted 
a toll pályájának sebességvektorát. Tehát ehelyett amikor jött, 
odanyúltam és elkaptam. Most eszünk valamit, aztán csinálunk 
egy ellenőrző futtatást. Mondjuk három találomra választott 
csillaggal. És ha egyetlen töredék tizedesjegy nem egyezik, ak- 
kor elölről kezdjük az egészet. 


Jeanne 


Egyezett. Minden egyezett. Egyszerű dolgok ezek: ha az ember 
egyszer rájött, hogy mi a nyitja, onnantól már működik min- 
den. Csináltam három szúrópróbaszerű ellenőrzést — minden 
egyezett. Mert már tudtam, mit kell nézni. 

— Hát jó — mondtam. — Indulunk. John, kérem a 22-8-13-as 
pályát, 95-ös kilépés. Mi az időpont? 

John ujjai fürgén siklottak a billentyűkön, és már mondta is: 

— Negyvenöt perc, kapitány. 

— Vettem. — Áthúztam a székemet a navigátori pulthoz. — Cél- 
pont a Sinope Australis. Thernia expass 1050 alapmátrix. Sino- 
pe Australis inpass 1065 reduktív. Kovariancia zéró, gravitáci- 
ós turbulencia 60. Szekventálás indul. 

John lenyomta a gombot, s a vezérlőre ráborult a sötétség. 
Csak az én képernyőm száz meg száz színes fénye világított. 


— Első szűkítés a kappa-tau szintre, n négyzet faktoron. Hat- 
száztízezer mátrix. Kappa z-négyes mátrixok kiszűrése, n-delta 
trivariánsok és lambda m-t-t negatív. Marad ötszázhetvenezer 
mátrix. Második szűkítés a gamma szintre, n négyzet faktoron, 
marad ötszáztízezer mátrix, kérem az alfáktól az epszilon négy 
per kettesig és a kvadrivariánsokat az m szinten. Marad három- 
százötvenezer mátrix. Most a delta-m-t négyestől a hatosig per 
fi. Marad háromszázezer mátrix. Harmadik szűkítés. Kérem 
delta z-e-t négy per fi per epszilon faktor négy delta-théta in- 
tegrált. Marad száznyolcvanezer mátrix. Kidobok mindent hat- 
százezer tau alatt és kilencszázezer tau fölött, plusz a négy-hat- 
nyolcas kovarianciákat az ióta, mü, kszi és szigma szinteken. 
Marad hatvanezer mátrix. Negyedik szűkítés. Nyolcastól felfe- 
lé a kappa-tau szinten, n négyzet faktoron, gamma khi delta 
omikron pluszmínusz másodiktól hatodik rhó négyzet faktor. 
Húszezer mátrix. Idő? 

— Tizenöt — felelte John. 

— Ötödik szűkítés. Három-zéró-négy-zéró-öt-hat-öt-kilenc- 
kettes pí szigma epszilon, faktor négy delta delta a kappa négy- 
zet tautól felfelé. Ötezer mátrix. Leveszem az integrált bi- 
transzponáltakat. Háromezer mátrix. Leveszem a reduktív kap- 
pa trivariánsokat. Ezernyolcszáz mátrix. Integrált kovariancia 
négy gamma fölött, marad ezerkétszáz mátrix. Idő? 

— Kilenc. 

— Csoportosítok az alfa négy zéróra, a delta lambda négyre és 
a szigma omikronra. Marad nyolcszáz mátrix. Idő? 

— Hat. 

— Kiválogatás indul. 

És elkezdtem válogatni a mátrixokat. Nyolcszáz közül azt az 
egyet, amelyik átvisz minket a Sinope Australisba. A korábbi 
alkalmakkor ez olyan egyszerű volt, ott volt a képességem, 
használtam, kiválasztottam egyet és jó volt. De az egyik nem 
volt jó... vagyis de, csak tökéletes nem volt. Nekünk tökéletes 
mátrix kellett. 

És meg is lett. Innen már nem volt nehéz. Reduktív alapmát- 
rix, delta kappa n a t-t-r-ediken per négy lambda, nyolcszázti- 
zenhárom tau, szigmafaktor kilenc per öt, omikron integrál del- 
ta tizenkettő-négy. Lenyomtam a fehér gombot és felnéztem a 
nagy képernyőre. 


Sam 


És tényleg a Sinope Australisban voltunk. Csak egy kis fordu- 
lás kellett és láttuk a csillagot. Jeanne apróra kiszámíttatta a pá- 
lyánkat, hogy lássuk, van-e eltérés, és nem volt. Megkerestük a 
bolygóját is, és az is megvolt. 

Jeanne nagyot fújt. 

— Hát ez megvan. Közelítsd meg és keresd meg az állomást, 
én lezuhanyozom és lefekszem. 

— Először is lépjünk kapcsolatba az állomással — mondta 
John, amikor megközelítettük a bolygót, addigra Jeanne is föl- 
kelt megint —, hátha van ott valaki, aki segíthet. 

— Jó gondolat. Te értesz kódnyelven, láss hozzá. 


16. 


Közelebb manővereztek, s csakhamar megjött az állomás hívá- 
sa. 

—APB CES TM. 

— Ez mit jelent? — kérdezte Sam. 

— Automata planetáris bázis hívja a beérkező hajót. PB cEs 
REC TM - írta gyorsan a billentyűzeten. 

—APB AR ESIDSF TM. 

— Azt mondja, nála minden rendben és azonosítsuk magun- 
kat. ESID HELIOS.. de nem tudom a kódjelünket. 

— Mindegy, majd kibírja nélküle. — Jeanne határozott mozdu- 
lattal lenyomta a TM gombot, s az üzenet kiröppent az űrbe. 

—ESID NEL TM. 

— Ez mi? 

— Fogalmam sincs — morogta John —, de az azonosítónkkal 
van kapcsolatban. Szerintem hiányolja a kódjelet. 

— Kérdezd meg, van-e ember a bázison. 

— Azt nem tudom, hogy kell. 

— Akkor kapcsoltasd hangra, hátha könnyebben szót értünk. 

—APB VCC TM - írta John. 

—VCIP ESID NEL TM- jött a válasz. 


— Nem tud hangra kapcsolni, azt hiszem. Talán nincs prog- 
ramja hozzá. 

— Akkor adj le vészjelet — mondta Jeanne. 

— Mire megyünk vele? 

— Ne kérdezd, csináld! 

—A A A TM - írta John. 

—A REC — felelte a bázis— STA SSIP LDC ESID NEL TM. 

Kérdő tekintetek kétfelől. John fújt egyet. — Nyugtázta a 
vészjel vételét és azt mondta, hogy leszállhatunk. 

— Mi az az STA SSIP? 

— Fogalmam sincs. 

— Ismételd meg a vészjelet. 

John lenyelt egy kérdést és újra elküldött három A betüt. 

—A REC STA SSIP LDC ESID NEL TM. 

— Mit vártál?! Ez nem egy űrkikötő, ahol a második vészjelre 
tíz hajó robban az űrbe. 

— Pedig az megkönnyítené a dolgunkat... — sóhajtott Jeanne. 
— Milyen kódjeleket ismersz, amik emberrel kapcsolatosak? 

John tűnődött egy pillanatig. — CTBC, kapcsold a bázispa- 
rancsnokot, de automata bázison... 

— Nem baj, add le. Ha van ott ember, a gépek szemében min- 
denképpen ő a bázisparancsnok. 

—CTBC TM. 

—NH STA SSIP LDC ESID NEL TM. 

— Miért ismétli folyton ugyanazt? — kérdezte Sam. 

— Valószínűleg mert nem kapott kielégítő választ a kérdései- 
re. Ebből csak az NH az új, ami alighanem azt jelenti, nincs 
ember a bázison. Nonhumán. 

— Persze leszállni nem tudunk. . . — töprengett Jeanne. 

— Minek akarnál leszállni? 

— Könnyebb lenne felszedni itt valami felszerelést, amivel se- 
gíthetünk az otthoniaknak, mint tovább kóborolni az űrben. 
, Bejárt úton visszafelé mindig egyszerűbb." 

— Ebben van valami — bólintott John —, de ha csak ez a prob- 
léma, tíz perc alatt lenn leszünk. — Nyúlt a pályakapcsolások 
felé. 

— Szó se lehet róla! — csattant fel Jeanne. — El onnan a man- 
csoddal, engem erre soha rá nem veszel. 


— Félsz? — vigyorgott Sam. 

— Képzeld, félek. Nem fogok ülni és nézni egy felém rohanó 
bolygót, miközben John van a kormánynál. Repülni is épp elég 
borzasztó vele, hát még leszállni. 

— Akkor nem szedhetünk fel itt semmit. 

— Hátha van automatikus leszállásvezérlő a bázison. Kérdezd 
meg. 

—ALC OAR TM. 

—ALC AR STA SSIP LDC ESID NEL TM. 

— Van. 

— Akkor azzal leszállhatunk. 

— És aztán? A P4-en nincs ALC, ott hogy akarsz leszállni? 
Vagy ledobálod a segélycsomagot az űrből? 

Jeanne dühösen az ajkába harapott. 

— Akkor pályára állunk a P4 körül és a parancsnok feljön a 
cuccért. Szállj le. 


17. 
Jeanne 


A Sinope Australis bolygójának bázisa nagyon kicsike volt. 
Egy öt dokkolóhelyes, átlagos felszereltségű hangárból, két ki- 
sebb raktárból, egy rádiószobából, két alvófülkéből, egy fürdő- 
szobából és egy tartózkodóból állott, ami olyan, mint a társal- 
gó, csak szerényebb a berendezése és nem különösebben laká- 
lyos. 

Egy óra alatt végig tudtunk nézni mindent. Csodálatos dolgo- 
kat találtunk, élelmiszerkészleteket, speciális ürruhákat, csillag- 
közi automatákat, de robotból összesen kilenc darab volt. Ötről 
azonnal nyilvánvaló volt, hogy nem felelnek meg nekünk, 
ugyanolyan típusok voltak, amikkel otthon se mentünk semmi- 
re. A többiről egyenként kellett eldönteni, használhatók-e vala- 
mire. Nem voltak. 

— A VTM721-est elvihetnénk — mondtam. — Elbírna a szik- 
lákkal. 


— Nem tudjuk leszedni a manipulátorokat, hogy átvihessük a 
lépcsőházon. 

— Kyle parancsnok le tudná szedni — mondta Sam. 

— Lehet, de visszatenni aligha. Ahhoz szerelő kell. 

— Neill irányíthatná. 

— Hidd el, szakképzettség és főleg hat kéz nélkül nem menne 
semmire. 

— No jó — határoztam. — Akkor szálljunk be, indulunk. Eleget 
totojáztunk, gyerünk tovább. 

— Mi az útvonal? — kérdezte Sam. 

— Altair — feleltem, hiszen ezt már korábban elhatároztam. 

A HSS valami csoda bonyolult útvonalat talált az Altairhoz. 
Integrált reduktív transzponált trivariáns a szigmára. Én pedig 
csináltam belőle egy csoda bonyolult mátrixot. Egyórás előre- 
tartással számítottam ki, és háromszor ellenőriztem. Minden 
egyezett. Így hát belőttem a hajtóművekbe. 

És ott voltunk az Altair-rendszerben. Végre emberek lakta 
helyen. 


18. 


Száznegyven fényévnyi út állt mögöttük, amikor beléptek az 
Altair forgalmas rendszerébe. Azonnal megpillantották a Chro- 
nos sárgásvörös gömbjét, s pár perc múlva meg is szólalt az 
ICM jelzője. 

—CHR4 PB CES-657192 TM. 

— Válaszolj neki. 

—ES-657192 CHR4 CPB REC TM. 

—CHR4 PB AR ESIDSF-657192 TM. 

— ESID-657192 HELIOS TM. 

— Mi az a hosszú szám, amit folyton ismételtek? — kíváncsis- 
kodott Sam. 

— Ezt a sorszámot kaptuk a bázistól. Itt óriási a forgalom, 
mindig tudni kell, melyik üzenet kinek szól. 

— Én nem látok egy szál hajót se. 

John nevetett. — Mert fogalmad sincs az űr méreteiről. 

—ES-657192 ESID NEL ORP TM. 


— Mi az az ORP? 

— Nem tudom. Az O-val kezdődő jelek pályákkal kapcsolato- 
sak, azt hiszem. 

— Add le a vészjelet. 

—ES-657192 A A A TM. 

—ES-657192 ORP A REC ESID NEL TM. 

John a válaszon törte a fejét, de a bázis váratlanul hozzátette: 

—ES-657192 A ORP A ORP TM. 

— Változtass pályát! — csattant fel Jeanne. 

— Minek? ... merre? ... 

Jeanne válasz helyett megrántotta az iránykormányt és rácsa- 
pott a tolóerő-szabályzóra. John fegyelmezetten lenyomta a sta- 
bilizátort. 

— Ha a parancsnokod utasít, nem kérdezed, hogy minek, ha- 
nem csinálod! — förmedt rá Jeanne, s a radarra mutatott. — 
Nézd! 

Egy hajó tartott feléjük a Chronos nagyobbik holdjának ár- 
nyékából. Automata teherhajó volt. 

— Összeütköztünk volna vele? — idegeskedett Sam. 

— Nem hiszem — mondta John. 

— Pedig úgy van — felelte Jeanne. — Ezt jelezte az orpolással. 
—ES-657192 OAR NA ESID NEL TM- jött az üzenet. 

— Azt mondja, a pályánk rendben, NA?... 

— Nincs veszély — mondta Sam. — Úgy értette, hogy az előző 
vészjelet a közeledő teher miatt adtuk le. 

— Igazad van. ESs-657192 A A A TM. 

—ES-657192 STA STSS ESID NEL TM. 

— Ezt az STA-t felelte az automata állomás is... 

— Szerintem kérdezősködik, hogy mi a baj. 


— Jó, de nem tudok válaszolni neki. Szólítom a parancsnokot. 
ES-657192 A CTBC TM. 


—ES-657192 CHR4A CTOP TM. 

— Azt hiszem, kapcsol valakit. . . 

John szavait a távkom szakította félbe. 

— Chronos négy hívja hatvanöt-hetvenegy-kilencvenkettőt, je- 
lentkezz és azonosítsd magad. Vége. 

Férfihang volt, hallhatóan nem automata. 

— 657192 hívja Chronos négyet, azonosítóm Helios, vész- 
helyzetben vagyok, vége! 


— CHR4 Heliosnak, kérem a vészhelyzeti státust és a hajóada- 
tokat, vége. 

— Helios CHR4-nek — Jeanne fölkapott egy mikrofont -, itt 
Jeanne Weston hajóparancsnok útban a Pandoráról. . . 

— CHR4 Heliosnak, ilyen nevű parancsnok nincs nyilvántart- 
va, lépj ki a vonalból és állj pályára a... 

— Helios CHR4-nek, nem vagyok nyilvántartott parancsnok, 
kényszerhelyzet van. A Pandora. . . 

— CHR4 Heliosnak, azt hallom a hangodból is, ne szórakozz, 
gyerekem, ez űrkikötő, nem játszótér! Kifelé a vezérlő... 

— Helios CHR4-nek — Jeanne minden erejével fékezte magát 
—, fogd be a szád és hallgass végig! A pandorai fel. . . 

— CHR4 Heliosnak, odaküldök egy osztagot, kapcsolat vége. 

Jeanne még próbálta szólongatni, de nem jött válasz. 

Öt perc se telt bele, feltűnt a Chronosról érkező három gyors- 
járatú rendőrhajó. Pályára álltak a Helios közelében. Határo- 
zott, kemény férfihang szólalt meg: 

— Itt az Interplanetáris Rendőrség, George Nichols hadnagy. 
Helios azonosítójú Szigma kishajó jelentkezzen. 

— Kishajó?! — mérgelődött Sam. — Negyedakkorák sincsenek, 
mint mi. 

— Helios hívja Nichols hadnagyot. Jeanne Weston hajópa- 
rancsnok jelentkezik. Vége. 

— Nichols Heliosnak, add a parancsnokot, de rögtön, vége! 

— Boldogan, hadnagy, de ez nehézségekbe fog ütközni — fe- 
lelte Jeanne, elhagyva a rádiókapcsolati formaságokat. 

— Nichols Heliosnak, milyen nehézségekbe? 

— A legközelebbi felettesem száznegyven fényévre van innen, 
hadnagy. 

— Nichols Heliosnak. Kislányom, ne szórakozz, mert átme- 
gyünk és ma az őrszobán alszol a parancsnokoddal együtt! 

— Hadnagy, én nem vagyok , kislányom", nekem tiszteletbeli 
főhadnagyi. . . 

— Felőlem te lehetsz tiszteletbeli atyaúristen is, ez egy űrkikö- 
tő és itt rendnek kell... 

— Jól van — fortyant föl Jeanne —, akkor az Intersztelláris Fő - 
parancsnokság felderítőjeként utasítom, hadnagy. . . 

— Intersztelláris?! — nevetett az. — Miért nem mindjárt interga- 
laktikus? Ezzel a pöttöm hajóval... 


— Nichols hadnagy, diktálom a hajózó állomány névsorát. 
Felhívja az Intersztelláris Főparancsnokság archívumát és meg- 
keresi ezeket a neveket az , egyéb" címszó alatt. Ha nem teszi 
meg harminc másodpercen belül, nagyon megüti a bokáját. A 
nevek: Jeanne Weston, John O"Brian, Sam O"Brian. Egy csil- 
lag nevét akarom hallani. Vége. 


19. 
John 


Figyeltük az órát. Még nem telt le a határidő, amikor jelentke- 
zett a hadnagy, kicsit elgondolkodó volt a hangja. 

— Oké, szóval három gyerek a Pandoráról. Hogy kerültök ide? 

— Nem értettem jól a helyet, hadnagy. 

— Pandorát mondtam. 

— Pontosabban? 

— Intersztelláris Főparancsnokság, Carina szektor, Pandora—1 
Terraformációs Felderítőbázis! Most jó? 

— Nem egészen, hadnagy. Én használom a maga rangját. 

A rendőr hitetlenkedve fújt egyet. — Talán szólítsalak főhad- 
nagynak? 

— Maga az Interplanetáris Főparancsnoksághoz tartozik, had- 
nagy. Hogyan szokta szólítani az intersztelláris hajóparancsno- 
kokat? 

— No hiszen! Először hallani akarom, honnan jöttök és ki ve- 
zeti a hajót. 

— A Pandoráról jövünk, hadnagy, és én vezetem a hajót. 

— No persze, száznegyven fényéven át. Meséld ezt a fekete 
lyuknak, kiskölyök. 

— Ha tisztességesen beszél velem, hadnagy, megnézheti a ha- 
jónaplót. 

— Én mindenhogyan megnézhetem a hajónaplót. . . 

— Nem éppen, hadnagy, mert ha nem javít a modorán, kitör- 
löm. 

— Aztán mész adatmegsemmisítésért a fiatalkorúak bírósága 
elé. 


— Maga viszont az aszteroidákra, ha kiderül, hogy maga miatt 
pusztult el a pandorai bázis. 

— Hé, Jeanne — súgtam. — Ez meg tudja nézni a hajónaplót 
anélkül is, hogy idejön hozzánk. Szerintem már bele is mászott 
a számítógépünkbe. 

— Szamár — mosolygott —, hiszen éppen azt akarom. Nézze 
csak meg. 

Fél perc csend megint, aztán a hadnagy: 

— Aha. Szóval végigkóboroltátok a fél Galaxist. Miért? 

— Eltévedtünk, hadnagy. 

— Ki vezette a hajót? 

— Én. 

— Hol vannak a felnőttek? 

— A pandorai bázison. Egy földrengés elvágta az alsó szintet a 
külvilágtól, és senki sem tud kijutni, aki vezethetné a hajót. 

— Hű, a mindenit — dünnyögte Nichols. Két másodperc szü- 
net, aztán már hangosan: — Arcturus hívja GCA-t, vétel. 

— GCA vagyok, vétel — felelte egy másik férfihang nagyon 
higgadtan. 

— GCA, itt Arcturus. Jelentést kaptam a Pandora Alfán beállt 
vészhelyzetről. Földrengés folytán a bázis részlegesen megkö- 
zelíthetetlenné vált. Emberek vannak az elzárt területen. Infor- 
mációforrás a pandorai Helios kishajó, Jeanne Weston kiskorú, 
vészhelyzeti parancsnok. Vétel. 

— Arcturus, itt GCA — felelte a másik hang változatlanul hig- 
gadtan. — Jelentést vettem. Visszatérhet állomáshelyére. Vége. 
GCA hívja Heliost, vétel. 

— Itt Helios — Jeanne megköszörülte a torkát —, jelentkezem, 
GCA, vétel. 

— Helios, ítt a Galaktikus Katasztrófavédelem, a készüléknél 
Robson százados ügyeletes tiszt. Hamarosan ott lesz magukért 
a Callindra. Addig mondják el részletesen, hogy mi történt a 
Pandorán. A hajó a fedélzetére veszi magukat és indulnak a 
Pandorára. Vétel. 

— GCA, itt Helios, a készüléknél Jeanne Weston. És mi lesz 
ezzel a hajóval? Vétel. 

A százados hangján hallatszott, hogy elmosolyodik. 

— Viszik magukkal, Helios. El fog férni a fedélzeten. 


Sam 


Hát elfért. A Callindra egy Rigel osztályú nagy katonai hajó. 
Minket egyszerűen benavigáltak a dokkjukba és már mentünk 
is. Kaptunk egy üzenetet, hogy várnak minket a hídon, úgy- 
hogy kiléptünk a zsilipen és futottunk. Jó, hogy voltak útjelzé- 
sek, mert az egész egy végeláthatatlan folyosólabirintus volt, 
ahol időnként mintha ugyanaz a katona jött volna szembe. 

A Callindra hídja egy óriási, ovális terem volt, középen egy 
óriási ülőgarnitúra, vagy harmincan elfértek körülötte, és annak 
a közepén egy óriási, ovális asztal. Minden óriási volt és ovális, 
csak a katonák nem. Ott volt az a katona, aki korábban szembe- 
jött a folyosón, legalább ötven példányban, fehér egyenruha 
volt rajtuk, és nagyon komoly arckifejezés. Ültek, álltak, jöt- 
tek-mentek. Középen ült egy katona, illetve a fogadásunkra föl- 
állt. Szakállas, kopaszodó, középtermetű, kicsit hasonlított 
Kyle-ra, arcra nem, csak a viselkedése. Fekete váll-lapjai vol- 
tak négy arany csíkkal. Mi persze civilben voltunk. Nincs is 
semmilyen egyenruhánk. 

— A Helios megérkezett — mondta a kapitány mély hangon. 

Ebben a pillanatban megszólalt egy harangocska, és minden- 
ki felállt. 

— A Helios megérkezett — ismételte valaki harsányan. 

— Ezredes úr — állt meg Jeanne a kapitány előtt —, Jeanne 
Weston megbízott navigátor hajóparancsnok, Helios, Pandora 
egyes felderítőbázis. Legénységem: John O"Brian pilóta és 
Sam O" Brian. 

— Angus McDowell — felelte a kapitány széles mosollyal —, 
Callindra, Katonai Főparancsnokság Altairi Divízió, Altair 
szektor. Üljetek le és meséljetek. Van itt egy ilyen kis játék- 
szer. 

Az asztal közepén megjelent a bázis holoképe, mi pedig oda- 
ültünk elé és elmagyaráztuk, hol érte károsodás a bázist. 

— Jó — bólintott az ezredes. — Miller úr? 

— Vételen — hallatszott egy hangszóróból. — Mindent láttam és 
értettem. Üzembe helyezek egy Turbodualt. Kiemeljük a szik- 
lákat és kapnak egy új lépcsőt. Mikor érünk a helyszínre? 

— Félóra az utolsó ugrásig — felelte egy női hang valahonnan a 
hátunk mögül. 


— Milyen Turbodualt fog használni? — érdeklődött McDowell. 

— Hatost. El kell bírnia a sziklákat. 

— Be fog férni? 

— Remélem, ezredes. De beindítok egy négyest is, az bizto- 
san. Csak azzal hosszadalmasabb, mert csak akkor bír a szik- 
lákkal, ha feldarabolja őket. Viszont Norwoodnak is van egy 
ötlete. 

— Itt Norwood — szólalt meg egy újabb hang. — Az L8-as re- 
hermetizálásán dolgozom. Erre mindenképpen szükség van a 
bázis újbóli használhatóvá tételéhez, de a mentésnél is kellhet, 
ezért nyomban hozzálátnék. Minthogy odabent hidrogénes lég- 
kör van, felállítok egy Lintar-sátrat, kiszivattyúzom a bolygó- 
légkört és akkor már tudok dolgozni. 

— Helyes, csinálja meg. 

Persze ez sem úgy alakult, ahogy szerettük volna. 


20. 


Ahogy beléptek a Pandora rendszerébe, az ezredesnek már a 
kezében volt a mikrofon. 

— Callindra mentőhajó hívja P4-et. Callindra mentőha. .. 

— Veszem az adását — jött a válasz kissé halkan, de jól érthe- 
tően. Aztán hangosabb lett. — Itt a P4, a készüléknél Dickinson 
százados. Mindannyian élünk és jól vagyunk. A hangárt egy 
második rengés beomlasztotta, jelenleg sehol nincs módunk ki- 
jutni. Vétel. 

— Tisztán és jól hallom — felelte McDowell. — A készüléknél 
McDowell ezredes. Jól értettem, hogy mindannyian jól van- 
nak? Vétel. 

— Megerősítem. Nyolc felnőtt és egy gyerek, mindenki jól 
van. Vétel. 

— Vettem, mindenki jól van — ismételte McDowell. — A Heli- 
oson távozott három gyerek is jól van, fedélzetünkön vannak. 
Érkezésünk a P4 felszínére negyven perc múlva. Tud informá- 
ciót adni a bázis újabb károsodásáról? Vétel. 

— A hangár teteje összeomlott, az Uranos a sziklák alatt van. 
A hangár belülről megközelíthetetlen, a külső kamerákkal meg- 
szakadt a kapcsolat, valószínűleg megsemmisültek. 


— Mikor történt ez? — kapta föl a fejét Jeanne. 

A százados persze hallotta. 

— Nem egészen két órával azután, hogy elindultatok. Nem a 
te hibád, semmiképp sem tudtatok volna olyan gyorsan vissza- 
érni, hogy megelőzzétek, egyszerűen fizikai lehetetlenség. In- 
nentől pedig már teljesen mindegy, hogy öt perccel vagy öt 
nappal az omlás után jöttetek. Levegőnk, energiánk, élelmünk 
bőven elegendő, a bázist pedig gyémántacél védi. 

— Ami mindennek ellenáll, kivéve a földrengést — csattant föl 
Jeanne. 

McDowell ismét fölemelte a mikrofont. 

— Hívom Norwood hadnagyot, vétel. 

— Jelentkezem — érkezett a válasz. 

— Változott a helyzet, Mr. Norwood, az egész hegy alól kell 
kiszednünk azokat az embereket. Vétel. 

Egy másodpercnyi csend a vonalban. 

— Vettem. Beindítok mindent, amink van. Vége. 

Az ezredes bólintott. 

— Donovan főhadnagyot hívom, vétel. 

— Jelentkezem — jött a válasz azonnal. 

— Főhadnagy úr egy kishajóval azonnal indul vissza az Altair- 
ra. A következő üzenetet viszi: a Pandora-bázison újabb omlás 
következett be, a hangár megközelíthetetlen. Személyi sérülés 
egyelőre nem történt, de erősítésre van szükségünk. Küldjenek, 
amit csak tudnak. Vége. 

— Értettem, két percen belül indulok. Vége. 

A gyerekek csak akkor kezdték sejteni, mekkora hajóval ér- 
keztek, amikor leereszkedtek a hegyvonulat fölé és meglátták 
az árnyékukat. Az egész hegyet eltakarta. 

Ekkor már nem a hídon voltak, hanem a szomszédos vezérlő- 
ben, egy félkörben húzódó, embermagas képernyő előtt, amin a 
kinti tájat látták, és amikor valaki bejelentkezett, akkor az ő ar- 
cát valahol a kép aljára vetítve. Elsőként Singer hadnagyot. 

— Nyitom a deszantteret — jelentette. — A rámpát lebocsátom 
és kijáratom a gépeket. Turbodual hatosok, három darab. — A 
képernyőn megjelent a deszanttér kamerája által látott kép is, 
három nagy lánctalpas gördült le sietősen a rámpán. — Turbo- 
dual négyesek, négy darab. Lintar A2-es, és egy Aucar. 


— Samuels és Dickson az Aucarban -— jelentkezett be egy űrsi- 
sakos férfi. — Hátul Rogers és Metcalf. Indulunk a helyszínre. 

Már a nagy képen is látták a lánctalpasokat, amint kigördül- 
nek a hajó alól és megindulnak a hegy felé. 

— Nem azt mondtátok, hogy egy kishajótok idekint van? — 
kérdezte a parancsnok. 

— Pozitív — felelte John. — Hatezer méter, huszonkilenc fok. 
Mármint a hangár kapujára. 

— Értem. Akkor elég messze van, elkerüljük. 

— Föl kellene hozni — jegyezte meg valaki. 

— Ésszerű gondolat, ne heverjen ott szanaszét. Intézkedjenek. 
Aucar, mi a helyzet? 

— Látják előttünk a sziklafalat, ugye? Az takarja az L8-as 
alaprajz szerinti helyét. Kérünk ide egy Turbodualt, kezdje 
bontani a torlaszt. 

— Itt Mitchell, vettem, küldöm a Turbodualt — felelte egy nő, 
az ő arca is megjelent a képernyőn, ámbár ő itt volt a vezérlő - 
ben. — Tudjuk, hogy mennyit kell bontani? 

— Pontos alaprajzunk van, rögtön bemérem a torlasz homlok- 
falát. . . huszonkét métert. 

— Huszonkét méter hosszú vágat egyenesen, a gép terjedelmé- 
ben... körülbelül másfél óra — mondta Mitchell. — De szeret- 
ném aládúcolni. 

— Itt Singer, küldök egy Metát egy tonna nyers acéllal. 

— Negatív, Mr. Singer, gyémántacélra van szükségem. 

— Küldenék egy Clavist is... csak az nekünk nincsen. 

— Az Altair küldeni fog utánunk — felelte a parancsnok. — Ad- 
dig terítsék el a törmeléket. Lassú, de nincs jobb. 

— Kiküldöm a bulldózereket — mondta Singer —, csak nyolc 
darab, de több a semminél. 

S munkához láttak. Az L8-as repedéséhez egy nagy Turbodu- 
al fúrta be magát, a hangárhoz kettő, meg a kicsik. 


21. 
John 


Nekünk az ezredes azt a feladatot szabta, hogy tartsuk a kap- 
csolatot az otthoniakkal. Ami igazán nem az a tipikus , adjunk 
a gyerekeknek valami feladatot, hogy ne legyenek láb alatt", 
erre nagy szükség van, tudniuk kell, hogy dolgozunk a kimen- 
tésükön és itt vannak a gyerekeik mellettük. Három vonalon 
beszéltünk, ők váltották egymást a készülékeknél. Közben oda- 
lent mindkét szint elérhető részén rendszeres őrjáratot tartottak, 
nehogy valami újabb meglepetés érjen minket. 

Az ásás nagyon gyorsan haladt, mert a Turbodualok főmani- 
pulátora olyan, hogy egy pillanat alatt hátra tudják lökni a ter- 
het, akkor is, ha bent vannak abban a folyosóban, amit ők ma- 
guk ástak, vagyis semmivel sem magasabb vagy szélesebb ná- 
luk. Úgy dolgoztak, hogy a két hatos gép egymás mellett kezd- 
te bontani a hangárhoz vezető torlaszt, a sziklákat hátrahajigál- 
ták maguk mögé, a négyesek pedig fölöttük lebegve lézerrel 
szétlőttek mindent, ami leomolhat. A négyeseknek elég erős lé- 
zerük van, ezért használták azt. Egyszer-egyszer megindult egy 
nagy halom szikla, néha maga alá is temette a Turbodualokat, 
de hát azoknak nem árt semmi, ástak tovább, a kisebbek meg a 
hátuk mögött elhordták meg szétlőtték az omladékot. 

Végül aztán, egy és egynegyed óra után, célhoz értek. 


Sam 


— Itt Samuels az Aucarból. Látjuk a repedést a külső falon. 
Egy-öt-zéró centiméter hosszú, átlagosan három-zéró centimé- 
ter széles hasadék, enyhén görbülő vonalban húzódik, három- 
zéró fokos szöget zár be a függőlegessel. A Turbodual mindjárt 
kitágítja. Vége. 

— Vettem, Samuels, vége — felelte a parancsnok. 

Talán egy percig figyeltük, ahogy a munkagép két manipulá- 
torát beirányozza a hasadék két végéhez, és vágni kezdi a nagy 


erejű inverterlézerrel. Ez nem volt alkalmas sziklák aprítására, 
de szétvágta a gyémántacélt. Csak hát elég lassan persze. 

Aztán jelentkezett a másik csapat Is. 

— Samuelsék megelőztek minket — jelentette Cauldwell —, de 
csak egy perccel. Elértük a hangárban álló kishajót. Az omlás 
leverte a lábáról, a hasán fekszik, de a törzsnek legalábbis a 
hátsó része egyben van. Kérek kisméretű automatákat a belső 
felderítéshez. 

— Itt Mitchell, vettem. ARIN—80-asokat küldök, négy darabot. 

— Vettem, Mitchell. 

Figyeltük, ahogy a Turbodual megtisztítja a hátsó zsilip kör- 
nyékét, kinyitják, s a négy robot begördül. Aztán megszólalt 
még egy hang a rádióban. 


22. 


— Kötelék hívja Callindrát és Pandora bázist, vétel. 

— Kötelék, itt Callindra, a készüléknél McDowell, vétel. 

— Kötelék, itt P4, a készüléknél Dickinson, vétel. 

— A készüléknél Morgan százados. Kötelékemben van az At- 
lantis, a Kalliopé, a Penthesileia és az Asteria. Huszonöt perc 
múlva leszállási pozícióban. Mi a helyzet maguknál? 

— Fúrunk, Mrs. Morgan, két irányból hajtunk vízszintes fo- 
lyosókat a bázishoz. A hangár irányából éppen most értük el az 
eltemetett kishajót, a másik oldalon pedig a megrepedt burok- 
falat. Tágítjuk a falat, hogy be lehessen jutni és segítséget vin- 
ni. 

— Értem. Alighanem hasznát veszik némi fémnek. 

— Pozitív, százados. 

— Értem. Előkészítünk maguknak némi gyémántacélt bányá- 
szati célra. 

— Vettem. 

— Itt Samuels. Megkezdjük a Lintar-sátor felállítását. 

— Lintar-csoport, milyen technikát fognak használni? 

— Itt Lintar-csoport, ráfogókerettel fogunk dolgozni, amit fel- 
hegesztünk és piros habbal zárunk le. 

— Vettem, sok sikert, Lintar. 


A gyorsan pergő kérdések és válaszok özöne közben mások 
is dolgoztak, valaki kitette a nagy képernyő egyik részére a 
hangár alaprajzát, feltüntetve a külső kaput és a lépcsőházba 
nyíló ajtót, az Uranos hollétét, és a már hozzáférhetővé tett te- 
rületet. Centiméteres pontossággal. 

— Miért fontos a hab színe? — kérdezte Sam. 

— Ez egy típust jelent — felelte lentről Kyle százados. — Tény- 
leg piros, de nem ez a fontos, hanem hogy gyorsan táguló, nagy 
szilárdságú hab, ami elzárja a legkisebb réseket is, és teljesen 
hermetizál mindent. 

— Hoppá — hallottak ekkor egy férfihangot. 

— Itt McDowell — hajolt a mikrofonhoz az ezredes —, ki 
mondta, hogy hoppá, és miért? 

— Elnézést, uram! Ashley hadnagy vagyok, és az volt a hop- 
pá, hogy egy nagy szikla gurult ki a kezem alól. 

— Hol van ön, Mr. Ashley? 

— Jelentem, a hangárban, a kishajó orránál, kézilapáttal eme- 
lem ki a törmeléket. Itt nagyon nagy sziklákat tudok félrelökni, 
úgyhogy gyorsan haladhatok. Csak egy perce kezdtem, de job- 
ban megy, mint a gépeknek. 

— Mivel szilárdítják az alagút falait? 

— DV-krémmel, ezredes úr, az automaták úgy fújják minden- 
felé, mintha ingyen volna. Ashley hadnagy hívja Dickinson 
századost. 

— Jelentkezem — felelte a parancsnok. 

— Százados úr, most tisztítom meg a hangár ajtaját. Egy per- 
cen belül nyithatják, ha készen állnak dehermetizációra. 

— Vettem, Mr. Ashley. Kis türelmet, máris ellenőrzünk min- 
dent. 

— Vettem, százados úr. 

Ashley hadnagy nekifeszítette a lapátot egy újabb sziklának. 
A lapát hidraulikája tompán felbúgott, a szikla kimozdult a he- 
lyéből. Arrébb tolta két méterrel, mialatt az automaták még né- 
hány adag krémet fújtak szét. 

— Itt Ashley. Készen vagyok. A hangár ajtajától a külvilágig 
szabad az út. Vétel. 

— Itt Dickinson, vettem, hangártér nyitására készen állok. A 
hangárzsilipben állunk Dave Westonnal, ürruhában. A zsilip 
belső ajtaja megsérült a második rengésben, ezért a nyitással 


dehermetizálódik a teljes biztonsági zóna és az S1. A további 
helyiségeket mind lezártuk, a fenti részről minden hasznos tár- 
gyat konténerbe helyeztünk a biztonsági zónában. Két konté- 
ner. Vétel. 

— Vettük, százados — felelte az ezredes. — Hívom a lenti szin- 
tet, vétel. 

— Itt Hartfield a lenti szintről. A biztonsági zónától teljesen 
hermetizálva vagyunk, minden lámpa zöldet mutat. Vége. 

— Felső szint? 

— Itt Dickinson, minden lámpa zöldet mutat. 

— Hangártér? 

— Itt Ashley, minden lámpa zöldet mutat. 

— Callindra Pandorának: minden lámpa zöldet mutat. 

— Itt Dickinson, vettem. Szivattyúk indulnak. 

— Itt Lintar-csoport — szólalt meg Samuels. — A szivattyúk ná- 
lunk is indulnak, megkezdjük a bolygólégkör kivonását a zóná- 
ból. Vétel. 


23. 
John 


Innentől már egyszerű volt. A százados kinyitotta a hangárajtót 
és Dave-vel kijöttek. Ashley és társai kalauzolásával áthaladtak 
a hangárt kitöltő omladékba vágott alagúton, az automaták biz- 
tosították az útjukat és hozták utánuk a két konténert meg a 
rengeteg szerszámot, gépet. 

— Itt Dickinson, kint vagyunk a hangárból, a szabad ég alatt, 
vétel. 

Nem kis kő esett le a szívünkről. És még úton voltak a Cal- 
lindra felé, amikor jött az újabb jelentés. 

— Itt Samuels. Az L8-ban vákuum, nyomáspróba rendben, 
minden lámpa zöldet mutat. Megy az oxigén és a fűtés. Jöhet 
az orvos. Vétel. 

— Itt Weston — szólalt meg Stuart. — Mi jól vagyunk, nincs 
szükség orvosra, köszönjük, vétel. 


— Itt McDowell. Úgy tudjuk, dr. O"Brian kificamította a bo- 
káját, a gyerekek elmondták. Vétel. 

— Csak rándulás volt, ezredes úr, már alig érzi. Vétel. 

— Örömmel hallom. Vége. 

— Itt Samuels. Feltöltés kész. Nyomáspróba kész. Egy at- 
moszféra, huszonkét fok Celsius. Minden lámpa zöldet mutat, 
vétel. 

— Itt Weston. Minden lámpa zöldet mutat. Nyitásra készen, 
vétel. 

— Itt Samuels, várjuk magukat, vétel. 

Az ajtó feltárult, s az alsó szinten fogságba emberek átmehet- 
tek az L8-ba, ahol négyen vártak rájuk, ürruhában, de már sisak 
nélkül. Besétáltak a Lintar-sátorba, s onnan a Turbodualba. 

— Turbodual Callindrának, a létszám tizennyolc fő, mindenki 
biztonságban a fedélzeten. Konténerek berakodva. Lintar-sátor 
lezárva, Turbodual lezárva... szétválasztás kész. Indulunk ha- 
za, Callindra, vége. 

— Huh — mondta az ezredes. — Parancsnok mindenkinek. 
Mentőakció sikeresen befejeződött. Mindenkinek köszönöm az 
együttműködést. Térjenek vissza állomáshelyükre, a P4 felszín- 
irra, és két nap pihenő. Végeztem. 

— Mi lesz... az Al-gyel? — kérdezte Jeanne. 

— Hát úgy nagyjából semmi, főhadnagy. Így marad. Legyen 
szíves utasítani a központot a lekapcsolásra. 

Jeanne nagyot nézett. 

— Főhadnagy? ... 

McDowell szélesen elvigyorodott, de a tekintete komoly volt. 

— Azt csiripelték itt az üűrmadarak, hogy maga letett egy kis 
külön hipervizsgát és első osztályú mélyhiperje van. — Most 
már az arca ís elkomolyodott. — Tudom, mit akar mondani, 
hogy nem hivatalos, és fiatal is hozzá. És hogy eltévedt a Gala- 
xisban. Csakhogy vissza is hozta azt a hajót. Az sokkal nehe- 
zebb. Nem, a mélyhiper természetesen nem érvényes igazából, 
magának ettől még nincs joga hajót navigálni, legfeljebb vész- 
helyzetben, ahogy most csinálta. De a főhadnagyi megszólítást 
mostantól várja el minden űrhajóstól, mert az magának jár. El- 
méletileg ezzel a ranggal kezd, ha beiratkozik a kadétiskolába, 
az összes kadét előre tiszteleg magának, még némelyik tanár is. 


Jeanne lassan kifújta a levegőt. 

— De én nem fogok beiratkozni a kadétiskolába, ezredes úr. 
Egyáltalán nem vágyom többé az űrbe. 

McDowell megint elvigyorodott. 

— Akkor meg nem mindegy? 


